**RADVILIŠKIO R.**

 **ŠIAULĖNŲ MARCELINO ŠIKŠNIO GIMNAZIJOS 2023-2024 M. M. UGDYMO PLANAS**

**TURINYS**

I. BENDROSIOS NUOSTATOS ..............................................................................................3

II. UGDYMO PROCESO ORGANIZAVIMAS .......................................................................4

 1. Mokslo metų trukmė ir struktūra................................................................................4

 2. Gimnazijos ugdymo plano rengimas ........................................................................5

 3. Ugdymo programų įgyvendinimas ........................................................... ................8

4. Mokymosi pagalbos teikimas mokiniui nepasiekus patenkinamo pasiekimų lygmens patikrinimuose............................................................................................................................9

5. Mokinių mokymo namie ir ugdymosi šeimoje organizavimas ...............................10

6. Ugdymo proceso organizavimo ypatumai 2023-2024 mokslo metais ...................11

 7. Ugdymo organizavimas grupine ugdymosi forma nuotoliniu mokymo proceso organizavimo būdu ir kasdieniu mokymo proceso organizavimo būdu..................................11

 8.Individualaus ugdymo plano sudarymas. Mokinio pažangos ir pasiekimų vertinimas..................................................................................................................................12

III. PRADINIO UGDYMO PROGRAMOS ĮGYVENDINIMAS.............................................14

 1. Pamokų skaičius pradinio ugdymo bendrosios programos įgyvendinimui...............14

 2. Pradinio ugdymo programos organizavimo ypatumai ..............................................16

IV. PAGRINDINIO UGDYMO PROGRAMOS ĮGYVENDINIMAS......................................17

 1. Pamokų skaičius pagrindinio ugdymo bendrųjų programų įgyvendinimui ..............18

 2. Pagrindinio ugdymo programos organizavimo ypatumai..........................................20

V. VIDURINIO UGDYMO PROGRAMOS ĮGYVENDINIMAS ..........................................24

 1. Vidurinio ugdymo programos įgyvendinimas 2023-2024 mokslo metais IV gimnazijos klasėje ........................................................................................................................................24

 2. Vidurinio ugdymo programos įgyvendinimas 2023-2024 mokslo metais III gimnazijos klasėje.........................................................................................................................................26

VI. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS ....28

1. Pagrindiniai ugdymo organizavimo principai ............... ..........................................29

 2. Mokinių , turinčių specialiųjų ugdymosi poreikių, mokymosi pasiekimų ir pažangos vertinimas...................................................................................................................................30

 3. Švietimo pagalbos mokiniui, turinčiam specialiųjų ugdymosi poreikių, teikimas ...31

VII. BAIGIAMOSIOS NUOSTATOS.......................................................................................31

1 Priedas.....................................................................................................................................32

2 Priedas......................................................................................................................................33

3 Priedas.....................................................................................................................................35

7 Priedas.....................................................................................................................................38

9 Priedas......................................................................................................................................40

|  |  |  |
| --- | --- | --- |
| SUDERINTA Radviliškio rajono savivaldybės meras Kazimieras Račkauskis2023-08- |  | PATVIRTINTA Radviliškio r. ŠiaulėnųMarcelino Šikšniogimnazijos direktoriaus 2023 m. rugpjūčio 31 d.įsakymu Nr. 1-23-26 |

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS**

**2023-2024 M. M. UGDYMO PLANAS**

**I SKYRIUS**

**BENDROSIOS NUOSTATOS**

1. 2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo planas (toliau – Ugdymo planas) reglamentuoja pradinio, pagrindinio, vidurinio ugdymo programų įgyvendinimą Šiaulėnų Marcelino Šikšnio gimnazijoje.

 2. Gimnazijos ugdymo planų tikslas:

 2.1. apibrėžti bendruosius ugdymo programų įgyvendinimo reikalavimus ugdymo turiniui formuoti ir ugdymo procesui organizuoti Šiaulėnų Marcelino Šikšnio gimnazijoje;

 2.2. ugdymo procesą organizuoti taip, kad kiekvienas besimokantysis turėtų lygias galimybes siekti asmeninės pažangos bei geresnių ugdymo(si) rezultatų ir įgytų mokymuisi visą gyvenimą būtinų kompetencijų visumą.

 3. Gimnazijos ugdymo planų uždaviniai:

 3.1. nustatyti pamokų skaičių, skirtą pradinio, pagrindinio ir vidurinio ugdymo programoms įgyvendinti;

3.2. nustatyti neformaliajam vaikų švietimui skirtas valandas;

3.3. aprašyti pagrindinius ugdymo pritaikymo pagal mokinių poreikius būdus (individualizuojant ir diferencijuojant, integruojant ir kt.);

3.4. nustatyti reikalavimus ir rekomendacijas ugdymo procesui gimnazijoje ir nuotoliniu būdu organizuoti.

4. 2023–2024 m. m. ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.2. **Išlyginamoji klasė -** klasė, sudaryta iš mokinių, nutraukusių mokymąsi ar nesimokiusių kai kurių bendro ugdymo dalykų;

4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.4. **Gimnazijos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

4.5. **Pamoka** – pagrindinė nustatytos trukmės nepertraukiamo mokymosi organizavimo forma.

4.6. Kitos 2022–2023 mokslo metų ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

 5. Rengdama mokyklos ugdymo planą mokykla vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.

 6. Gimnazijoje įgyvendinamoms ugdymo programoms vykdyti rengiamas Gimnazijos ugdymo planas vieneriems mokslo metams.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

 **MOKSLO METŲ TRUKMĖ IR STRUKTŪRA**

7. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d.

8. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

9. Ugdymo organizavimas 2023-2024 mokslo metais:

9.1. mokslo metų ir ugdymo proceso pradžia – 2023 m. rugsėjo 1 d.;

 9.2. ugdymo proceso trukmė:

|  |  |  |
| --- | --- | --- |
| **Klasė** | **Ugdymo proceso pabaiga** | **Ugdymo proceso trukmė dienomis/ savaitėmis** |
| 1–4 | 06-11 | 175/ 35 |
| 5–8, I–II g | 06-26 | 185/ 37 |
| III g | 06-18 | 180/ 36 |
| IV g | 06-04 | 170/ 34 |

9.3. mokinių atostogos 1–8 ir I–IV g klasių mokiniams:

|  |  |
| --- | --- |
| Rudens atostogos | 2023 m. spalio 30 d. – lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – vasario 23 d. |
| Pavasario (Velykų) atostogos | 2024 m. balandžio 2 d. – balandžio 5 d. |

10. 1-8 ir I-IV g klasių mokiniams mokslo metų ugdymo procesas skirstomas į pusmečius.

10.1. Nustatoma tokia pusmečių trukmė:

10.1.1. pirmasis pusmetis: rugsėjo 1 d. – sausio 19 d.;

10.1.2. antrasis pusmetis: sausio 22 d. – birželio 11 d. 1-4 kl. mokiniams;

 sausio 22 d. – birželio 26 d. 5-8, I-II g kl. mokiniams;

 sausio 22 d. – birželio 18 d. III g kl. mokiniams;

 sausio 22 d. – birželio 4 d. IV g kl. mokiniams.

11. Pagrindinė ugdymo proceso organizavimo forma – pamoka. Pamokos trukmė:

11.1. 1 klasėje – 35 min.;

11.2. 2–8, I–IV g klasėse – 45 min.;

11.3. Pamokų laikas:

11.3.1. 1 klasei:

 1. 8.20 – 8.55

 2. 9.15 – 9.50

 3. 10.10 – 10.45

 4. 11.35 – 12.10

 5. 12.30 – 13.05

 6. 13.25 – 14.00

11.3.2. 2 – 4 klasėms:

 1. 8.20 – 9.05

 2. 9.15 – 10.00

 3. 10.10 – 10.55

 4. 11.35 – 12.20

 5. 12.30 – 13.15

 6. 13.25 – 14.10

 7. 14.20 – 15.05

 11.3.3. 5–8, I–IV g klasėms:

 1. 8.20 – 9.05

 2. 9.15 – 10.00

 3. 10.10 – 10.55

 4. 11.05 – 11.50

 5. 12.30 – 13.15

 6. 13.25 – 14.10

 7. 14.20 – 15.05

 8. 15.15 – 16.00

 11.4. Per dieną ugdomoji veikla (derinant formaliojo ir neformaliojo vaikų švietimo programų turinį) 1 klasėje gali trukti ilgiau nei 5 ugdymo valandas, 2–4 klasėse – 6 valandas.

 11.5. Per dieną ugdomoji veikla (derinant formaliojo ir neformaliojo vaikų švietimo programų turinį) 5–8 ir I–IV g klasėse gali trukti ilgiau nei 7 ugdymo valandas. (Per savaitę ilgiau nei 35 ugdymo valandas.)

 12. Vasaros atostogos skiriamos pasibaigus ugdymo procesui, nurodytam ugdymo plano 8 punkte. Atostogų pradžią mokiniams nustato gimnazijos vadovas, suderinęs su gimnazijos taryba ir Radviliškio rajono savivaldybės administracijos Švietimo ir sporto skyriumi. Vasaros atostogos trunka iki einamųjų mokslo metų rugpjūčio 31 d.

 13. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki einamųjų mokslo metų rugpjūčio 31 d.

 14. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

 15. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), reglamentuojama Bendrųjų ugdymo planų 7 priede.

# ANTRASIS SKIRSNIS

#  GIMNAZIJOS UGDYMO PLANAS

 16**.** Radviliškio r. Šiaulėnų Marcelino Šikšnio gimnazijos ugdymo planą 2023–2024 m. m. parengė darbo grupė, sudaryta direktoriaus 2023 m. birželio 5 d. įsakymu Nr. 1-23-33. Grupės darbui vadovauja gimnazijos direktoriaus pavaduotoja ugdymui. Savininko teises ir pareigas įgyvendinanti institucija – Radviliškio rajono savivaldybė ar jos įgaliotas asmuo gali pasiūlyti gimnazijos ugdymo plano aktualius turinio aspektus, struktūrą ir formą.

 17. Esant ugdymo organizavimo pokyčiams, mokyklos ugdymo planas gali būti keičiamas ir prasidėjus mokslo metams.

 18. Mokyklos ugdymo plane numatomas ugdymo proceso organizavimas 2023–2024 mokslo metais:

 18.1. 2023–2024 mokslo metais įgyvendinamos:

 18.1.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7, 9 klasėse ir I, III gimnazijos klasėse;

 18.1.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau kartu **–** 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8, 10 klasėse ir II gimnazijos klasėse, išskyrus Chemijos ir Fizikos bendrąsias programas 8 klasėje;

 18.1.3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje, išskyrus mokant lenkų tautinių mažumų gimtosios kalbos ir literatūros.

 19. Atsižvelgiant į gimnazijos kontekstą, numatoma:

 19.1. minimalus laikas Pradinio, Pagrindinio, Vidurinio ugdymo bendrosioms programoms įgyvendinti nurodytas Bendrojo ugdymo plano 78, 86, 87, 108 punktuose – pamokų skaičius vieneriems mokslo metams;

 19.2. ugdymo proceso organizavimo formos yra kasdieninis kontaktinis ir/ar nuotolinis (hibridinis). Teisės aktų numatyta tvarka gali būti organizuojamas mišrus ugdymas (keičiamas pakaitomis kontaktinis ir nuotolinis ugdymas pagal klasių koncentrus);

 19.3. gimnazijoje vykdoma pedagoginės, socialinės pagalbos teikimo sistema pagal parengtus gimnazijos Smurto ir patyčių prevencijos ir intervencijos vykdymo mokykloje bei Pagalbos ir poveikio priemonių taikymo mokiniams tvarkos aprašus;

 19.4. informacinių technologijų naudojimas bei skaitmeninio turinio kūrimas numatytas Šiaulėnų Marcelino Šikšnio gimnazijos Ugdymo(si) proceso organizavimo nuotoliniu ir mišriu būdais tvarkoje ir visa metodinė informacija teikiama gimnazijos internetinėje svetainėje adresu

<https://www.msiksnys.lt>

 19.5. neformalusis vaikų švietimas gimnazijoje organizuojamas, atsižvelgiant į gimnazijos tradicijas, skirtas mokinių asmeninėms, socialinėms, edukacinėms kompetencijoms ugdyti per mokinių pasirinktą meninę, sportinę, technologinę ar kitą veiklą (neformaliojo švietimo valanda - 45 min. trukmės) (Priedas Nr. 1):

 19.5.1. neformaliojo vaikų švietimo programose dalyvaujančius mokinius gimnazija žymi mokinių registre;

 19.5.2. mokinių skaičius neformaliojo švietimo grupėje yra ne mažesnis kaip 8 mokiniai, ne didesnis nei 30. Mokinių grupės sudėtis per mokslo metus gali keistis;

 19.5.3. neformaliojo švietimo užsiėmimų tvarkaraštį rengia direktoriaus pavaduotoja ugdymui, ir teikia jį tvirtinti gimnazijos direktoriui. Mokytojai užsiėmimus fiksuoja e. dienyne.

 19.5.4. Mokytojai:

 19.5.4.1. supažindina mokinius su neformaliojo švietimo veiklos programomis;

 19.5.4.2. teikia direktoriui tvirtinti naujas neformaliojo švietimo programas;

 19.5.4.3. užtikrina mokinių saugumą neformaliojo švietimo užsiėmimų metu.

 19.5.5. gimnazijos neformalusis švietimas koncertine, kūrybine, projektine veikla nuolat

pristatomas gimnazijos bendruomenei ir miestelių visuomenei, gimnazijos internetiniame puslapyje, žiniasklaidoje.

 19.6. Gimnazijoje už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakinga direktoriaus pavaduotoja ugdymui.

 19.6.1. Gimnazija, siekdama gerinti mokinių mokymosi pasiekimus:

* diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi;
* ugdo mokinių pasididžiavimo savo gimnazija, mokymusi jausmus;
* ugdo atkaklumą mokantis;
* nuolat aptaria mokinių pasiekimų gerinimo klausimus gimnazijos bendruomenėje;
* nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka.

 19.6.2. Kartu su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis.

 19.6.3. Apie atsiradusius mokymosi sunkumus informuojami gimnazijos vadovai ir specialistai dėl mokymosi pagalbos suteikimo. Vadovaujamasi gimnazijos mokinių Pasiekimų gerinimo sistema, atsižvelgiama į nacionalinių ir tarptautinių mokinių pasiekimų tyrimų duomenis.

 19.6.4. Gimnazija užtikrina sisteminę mokymosi pagalbą, kuri apima žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

 19.6.5. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt. Mokymosi pagalba turi atitikti mokinio mokymosi galias.

 19.6.6. Mokymosi pagalba teikiama:

 19.6.6.1. skiriant trumpalaikes konsultacijas (individualias ar grupines) 1–4, 5-8, I–IVg klasėse;

 19.6.6.2. skiriant ilgalaikes konsultacijas (individualias ar grupines):

* lietuvių kalbos 1–4, 5-8, I-II g klasėse;
* matematikos 1–4 , 5-8, I–II g klasėse;

 19.6.6.3. skiriant neatlygintinas konsultacijas 1–4, 5–8, I–IVg klasių mokiniams;

 19.6.6.4. organizuojant pačių mokinių pagalbą kitiems mokiniams.

 19.6.7.Trumpalaikių konsultacijų trukmę nustato gimnazija pagal mokymosi pagalbos poreikį.

 19.7. Mokymosi pagalbai teikti panaudojamos pamokos, skirtos mokinio ugdymo poreikiams tenkinti, mokymosi pagalbai teikti.

 19.8. Į gimnazijos ugdymo turinį integruojamos šios programos:

 19.8.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159:

 19.8.1.1. 2 ir 4 klasėse į pasaulio pažinimą, dailę ir technologijas, fizinį ugdymą, klasės valandėles.

 19.8.1.2. IIIg klasėje į etiką, lietuvių kalbą ir literatūrą, matematiką, fiziką, biologiją, chemiją, istoriją, geografiją ir fizinį ugdymą.

 19.8.1.3. Bendrosios ir prevencinės programos įgyvendinamos, nedidinant gimnazijos ugdymo plane nustatytų dalykui skirtų pamokų skaičiaus, išskyrus Žmogaus saugos programą, kuri yra vykdoma kaip atskiras dalykas 8 ir II gimnazinėje klasėse.

19.8.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941: 2, 4, 6, 8, II ir IV gimnazinėse klasėse į visų dalykų (2 ir 4 klasėse išskyrus matematiką) programų turinį ir neformalųjį švietimą.

 19.8.3.Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72: 1-4, 5-8, I-IV gimnazinėse klasėse į klasių valandėles, pamokas, skirtas mokinių ugdymosi poreikiams tenkinti. Užsiėmimus veda karjeros specialistas. Jam gali talkinti klasės auklėtojas, socialinis pedagogas, mokyklos bendruomenė, tėvai, globėjai, socialiniai partneriai, Užimtumo tarnyba.

|  |  |  |  |  |  |
| --- | --- | --- | --- | --- | --- |
| Karjeros modelio grupės | 1-4 kl. | 5-8 kl. | I-II gimn. kl. | III-IV gimn. kl. | Asmenims su intelekto negalia |
| Iš viso per m.m.: | 5 val. | 9 val. | 15 val. | 15 val. | 5-15 val.(pagal mokinio lygį) |
| ugdymas karjerai | 3 val. | 4 val. | 6 val. | 6 val. | 3-6 val. |
| konsultavimas | 0 val. | 1 val. | 3 val.(iš jų 1 val. individualiam konsultavimui) | 3 val.(iš jų 1 val. individualiam konsultavimui) | 0-3 val. |
| Informavimas(įskaitant profesinį veiklinimą) | 2 val | 4 val. | 6 val. | 6 val. | 2-6 val. |

19.8.4. Įgyvendinant Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“, gimnazijoje:

19.8.4.1. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494: 2 ir 4 klasėse į etiką, tikybą, pasaulio pažinimą, dailę ir technologijas, muziką, fizinį ugdymą, klasių valandėles;

19.8.4.2. 6, 8, II ir IV gimnazinėse klasėse į visų dalykų programų turinį ir klasių valandėles.

19.8.4.3. Socialinio emocinio ugdymo programa Lions Quest „Laikas kartu“ 1–4 klasėse integruojama į klasės valandėles.

19.8.4.4. gimnazijoje toliau vykdoma psichoaktyvių medžiagų vartojimo prevencijos programa ,,Gyvai“ 6–7 klasių mokiniams;

19.8.4.5. ankstyvosios prevencijos ir socialinio emocinio ugdymo programa „Zipio draugai“ PUG vaikams.

19.8.5. Integruojamųjų dalykų turinys numatomas rengiamuose trumpalaikiuose ar ilgalaikiuose dalykų planuose. Apskaitai užtikrinti elektroniniame dienyne integruojama tema nurodoma dalykui skirtame apskaitos puslapyje.

 20. Gimnazijos ugdymo planą gimnazijos vadovas tvirtina iki mokslo metų pradžios, suderinęs su gimnazijos taryba, taip pat su savininko teises ir pareigas įgyvendinančia institucija ar jos įgaliotu asmeniu.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

21. Nacionalinio saugumo, informacinio raštingumo, verslumo, finansinio raštingumo, antikorupcinio ugdymo temoms integruoti bus naudojamos istorijos, pilietiškumo, ekonomikos ir verslumo, technologijų dalykų pamokos.

22. Etninės kultūros ugdymas:

22.1. pradinio ugdymo programoje etninės kultūros ugdymas integruojamas į lietuvių kalbos, pasaulio pažinimo, dailės ir technologijų pamokas;

22.2. pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“ yra integruojama į lietuvių kalbos, etikos, istorijos mokomųjų dalykų turinį.

22.3. vidurinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“ yra integruojama į lietuvių kalbos, etikos, istorijos mokomųjų dalykų turinį.

23. Integruojamųjų programų dalykų turinys yra numatytas (fiksuojamas) mokytojų rengiamuose ilgalaikiuose dalykų planuose.

24. Integruotų pamokų apskaitai užtikrinti dienyne integruojama tema nurodoma dalykui skirtame apskaitos puslapyje (jei pamokoje dirba du mokytojai, integruojamųjų pamokų turinys įrašomas abiejų dalykų apskaitai skirtuose puslapiuose).

25. Ugdymo veiklos, atsižvelgiant į Pradinio ir pagrindinio, vidurinio ugdymo bendrosiose programose numatytą dalykų turinį, 10 proc. ugdymo proceso organizuojamos už mokyklos ribų (muziejuose, atviros prieigos centruose ir kt.). Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

26. Socialinė-pilietinė veikla pagrindinio ugdymo programoje yra privaloma:

26.1. per mokslo metus šiai veiklai skiriama 10 valandų (pamokų) 2, 8, IIg klasėse, o 5, 7, Ig klasėse – 20 valandų (pamokų). IIIg klasei per du metus skiriama ne mažiau kaip 70 valandų (pamokų). Gimnazija numato šią veiklą: gimnazijos aplinkos tvarkymas ir puošimas, akcija „Darom!“, veikla kaimų bendruomenėse, organizacijose, pagalba draugui (konsultacijos, adaptacijos laikotarpiu ir pan.), pagalba bibliotekoje ir kt. Mokinys šią veiklą gali atlikti savarankiškai arba grupėmis, glaudžiai bendradarbiaudami su asociacijomis, savivaldos institucijomis ir kt. (BUP 9 priedas);

26.2. klasės auklėtojas socialinę-pilietinę veiklą fiksuoja elektroniniame dienyne. Kiekvienas mokinys socialinę veiklą planuoja, vykdo pildydamas socialinės veiklos lapą;

26.3. socialinė-pilietinė veikla vertinama mokslo metams pasibaigus „įskaityta“, atlikus ir pateikus socialinės veiklos lapą su reikiamu valandų skaičiumi, ar „neįskaityta“;

26.4. einamaisiais mokslo metais išvykstančiajam iš mokyklos mokiniui įrašoma socialinės pilietinės veiklos atliktų valandų skaičius;

26.5. mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministerijos ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

27. 1-8, I-IVg. klasių mokiniams, siekiant skatinti mokinių fizinį aktyvumą, sveikatinimą, ugdymo proceso ir pertraukų metu pagal galimybes organizuojamos judriosios pertraukos, fiziniam aktyvumui skirtos veiklos, vykdomi sveiką gyvenseną puoselėjantys projektai, naudojamos įsigytos ar įrengtos priemonės mokyklos viduje, lauke.

28. Gimnazijoje sudarytos sąlygos mokiniui kasdien turėti fiziškai aktyvią pertrauką tarp pamokų, ne trumpesnę kaip 30 min.:

28.1. 1–4 klasių mokiniams po 3 pamokų;

28.2. 5–8 ir I–IV g klasių mokiniams po 4 pamokų.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

29. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygio dalyvaujant  nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas), ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

30. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygio, reikalinga mokymosi pagalba skiriama kiekvienam dalykui atskirai.

31. Sprendimą, kaip bus organizuojama reikiama mokymosi pagalba mokiniams, nepasiekusiems patenkinamo pasiekimų lygio Pasiekimų patikrinimuose, priima mokyklos savininko teises ir pareigas įgyvendinanti institucija.

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

 32. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

 33. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

 34. Mokiniui, kuris mokosi namie:

 34.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

 34.1.1. 1–3 klasėse skiriama 315 pamokų per mokslo metus (9 pamokos per savaitę);

 34.1.2. 4 klasėje skiriama 385 pamokos per mokslo metus (11 pamokų per savaitę);

 34.2. mokiniui, kuris mokosi namie pagal pagrindinio ar pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

 34.2.1. 5–6 klasėse skiriamos 444 pamokos per mokslo metus (12 pamokų per savaitę);

 34.2.2. 7–8 klasėse skiriama 481 pamoka per mokslo metus (13 pamokų per savaitę);

 34.2.3. 9–10 klasėse ir I–II gimnazijos klasėse skiriamos 555 pamokos per mokslo metus (15 pamokų per savaitę);

 34.2.4. III klasėje gimnazijos skiriamos 504 pamokos (14 pamokų per savaitę);

 34.2.5. IV gimnazijos klasėje skiriamos 476 pamokos per mokslo metus (14 pamokų per savaitę.

 35. Suderinus su mokinio tėvais (globėjais, rūpintojais) mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo, laisvai pasirenkamų dalykų ir modulių, fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

 36. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

 37. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

 38. Mokinys gali būti ugdomas (ugdytis) šeimoje pagal pradinio, pagrindinio ar vidurinio ugdymo programą. Mokykla, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas, padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI**

 **2023–2024 MOKSLO METAIS**

39. 2023–2024 mokslo metais pradinio, pagrindinio ir vidurinio ugdymo bendrosios programos įgyvendinamos vadovaujantis Bendrųjų ugdymo planų 17 punktu.

 40. Direktoriaus pavaduotoja ugdymui organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

 41. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso mokyklos personalo dalyvavimu ir remiasi ciklišku planavimo, įgyvendinimo ir refleksijos principu.

 42. Mokykla užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų, 2011 m. Vidurinio ugdymo bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

 43. Pradėdama įgyvendinti mokymosi turinį, mokykla supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

 44. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas. Atkreiptinas dėmesys iš kitų mokyklų atvykę mokiniai, kurie gali būti mokęsi pagal skirtingą dalykų mokymosi turinį. Tokiu atveju mokiniams skiriama individuali mokymosi pagalba.

 45. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Mokykloje susitariama dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

**SEPTINTAS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

 46. Gimnazija, esant poreikiui, gali priimti sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o 9–10 klasių, I – IV gimnazijos klasių mokiniams – iki 30 procentų.

 47. Gimnazija, priėmusi sprendimą ugdymo procesą, įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu, mokyklos ugdymo plane numato, kokią ugdymo proceso dalį, kada, kokios klasės mokiniai mokysis nuotoliniu mokymo proceso organizavimo būdu. Mokykla, ugdymo programas įgyvendindama dviem būdais, užtikrina, kad mokiniai pasiektų numatytus mokymosi pasiekimus ir nepatirtų mokymosi praradimų.

 48. Mokykla, planuojanti ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

 49. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.

 50. Nuotoliniu mokymo proceso organizavimo būdu gali būti organizuojama:

 50.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;

 50.2. konsultacijos, atsižvelgiant į mokyklos konkrečią situaciją;

 50.3. kitos mokyklos organizuojamos veiklos.

 51. Organizuojant ugdymo procesą nuotoliniu mokymo proceso organizavimo būdu, mokykla įvertina mokinių mokymosi sąlygas namuose, apsirūpinimą mokymosi priemonėmis, reikalingomis dalyvauti nuotolinio mokymosi procese. Mokykla sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje.

 52. Gimnazija, organizuodama ugdymo procesą nuotoliniu mokymo proceso organizavimo būdu, užtikrina visų mokymui būtinų mokymosi išteklių organizavimą, struktūrą. Gimnazijos mokytojų ir pagalbos mokiniui specialistų bendradarbiavimo platforma pasirinkta ZOOM, kurioje mokytojai gali dalytis veiklomis, kūrybinių užduočių, švietimo pagalbos, prevencinės veiklos vykdymo idėjomis.

 53. Įgyvendindama ugdymo programas nuotoliniu mokymo proceso organizavimo būdu, gimnazija užtikrina, kad sinchroniniam ugdymui būtų skirta ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui (per savaitę, mėnesį, mokslo metus).

 54. Gimnazija, pradėdama ugdymo procesą organizuoti nuotoliniu mokymo proceso organizavimo būdu: pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Sinchroninio ugdymo nepertraukiama trukmė –90 min. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus, ir mokinių amžių. Nustatoma pertraukų trukmė, iš kurių viena – ilgesnės trukmės, skirta pietų pertraukai.“

 55. Mokiniams mokantis asinchroniniu būdu, mokytojas asinchroniniam ugdymui skirtą ugdymo proceso laiką skiria mokinių konsultacijoms.

**AŠTUNTAS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

 58. Mokykloje sudaromas mokinio individualus ugdymo(si) planas – tai kartu su mokiniu, jo tėvais (globėjais, rūpintojais), mokyklos administracija, švietimo pagalbos specialistais sudaromas mokinio gebėjimams ir mokymosi poreikiams pritaikytas mokymo(si) planas, padedantis mokiniui pagal galias siekti savivaldžio mokymosi, aukštesnių ugdymo(si) pasiekimų, išsikeltų tikslų įgyvendinimo. Individualaus ugdymo(si) plano formą siūlo mokykla, turinį lemia numatomi artimiausi ir tolesni mokinio ugdymo(si) tikslai ir būdai jiems pasiekti. Mokinio individualaus ugdymo(si) plano įgyvendinimo kontrolę vykdo direktoriaus pavaduotoja ugdymui; iškilus neaiškumams dėl individualaus ugdymo(si) plano įgyvendinimo, situaciją aiškinasi VGK.

59. Individualus mokymosi planas privalomas sudaryti mokiniui, kuris:

59.1. mokosi pagal vidurinio ugdymo programą;

59.2. atvyko mokytis iš užsienio;

59.3. mokomas namie;

59.4. turi specialiųjų ugdymosi poreikių;

59.5. kitais mokyklos dokumentuose numatytais atvejais;

60. Sudaromas mokiniui, kurio:

60.1. mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose ar Pagrindinio ugdymo bendrosiose programose, ir mokinys nedaro pažangos, nepasiekiamas patenkinamas lygis nacionalinio pasiekimų patikrinimo metu;

60.2. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

61. Mokinių pažanga ir pasiekimai vertinami vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, Pradinio ugdymo, Pagrindinio ugdymo ir Vidurinio ugdymo bendrosiomis programomis, Radviliškio r. Šiaulėnų Marcelino Šikšnio gimnazijos pasiekimų ir pažangos vertinimo tvarka, patvirtinta 2017 m. rugpjūčio 30 d. direktoriaus įsakymu Nr. 1-17-68 ir kitais teisės aktais, reglamentuojančiais mokinių pasiekimų ir pažangos vertinimą. Mokinių pasiekimų ir pažangos vertinimo tvarkos aprašas skelbiamas mokyklos internetinėje svetainėje.

 62. Vertinant mokinių pažangą ir pasiekimus taikomas formuojamasis (žodžiu ir raštu), diagnostinis (pagal gimnazijos pasirinktą vertinimo formalizavimo būdą) ir apibendrinamasis vertinimas (aprašas).

 63. Ugdymo turinys ir 1–8, I–IVg klasių mokinių pažanga fiksuojama elektroniniame dienyne, vadovaujantis Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašu, patvirtintu Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008 (Lietuvos Respublikos švietimo ir mokslo ministro 2017 m. gegužės 17 d. įsakymo Nr. V-375 redakcija) ir Radviliškio r. Šiaulėnų Marcelino Šikšnio gimnazijos Elektroninio dienyno tvarkymo nuostatais, patvirtintais gimnazijos direktoriaus 2017 m. rugpjūčio 31 d. įsakymu Nr. 1-17-69.

 64. Pradinių klasių mokinių pažangos ir pasiekimų vertinimas:

 64.1. Pradinių klasių mokinių pažanga ir pasiekimai pažymiais nevertinami. 1–4 klasių mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis („patenkinamas“, „pagrindinis“, „aukštesnysis“). Mokiniui, nepasiekus patenkinamo pasiekimų lygio, įrašoma „nepatenkinamas“;

 64.2. dorinio ugdymo pasiekimai įrašomi atitinkamose dienyno skiltyje, nurodoma padaryta arba nepadaryta pažanga: „pp“ arba „np“;

 64.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, padaryta arba nepadaryta pažanga fiksuojama atitinkamoje Dienyno skiltyje, įrašant „pp“ arba „np“;

 64.4. baigus pradinio ugdymo programą, rengiamas pradinio ugdymo programos baigimo pasiekimų ir pažangos vertinimo aprašas. Jis perduodamas mokyklai, kurioje mokinys mokysis pagal pagrindinio ugdymo programą.

 65. Mokinių, besimokančių pagal pagrindinio ir vidurinio ugdymo programas, pasiekimams vertinti taikoma 10 balų vertinimo sistema. Dalykų mokymosi pasiekimai pusmečio pabaigoje įvertinami pažymiu ar įrašu „įskaityta“ („įsk“) arba „neįskaityta“ („neįsk“). Įrašas „atleista“ („atl“) įrašomas, jeigu mokinys yra atleistas pagal gydytojo rekomendaciją ir gimnazijos direktoriaus įsakymą.

 65.1. Ugdymo laikotarpio pabaigoje (pusmečio) mokinio ugdymo pasiekimus / rezultatus apibendrina ir fiksuoja jį ugdęs dalyko mokytojas, atsižvelgiant į gautus įvertinimus, susietus su numatytais pasiekimais bendrosiose programose. Vertinimo kriterijai mokinio pasiekimams įvertinti turi būti susieti su bendrosiose programose konkretaus dalyko aprašytais vertinimo aprašais ir žinomi besimokančiajam.

65.2. Jeigu mokinys:

65.2.1. neatliko mokyklos numatytos vertinimo užduoties (kontrolinio darbo ar kt.), mokykla numato laiką, per kurį jis turi atsiskaityti, ir suteikia reikiamą mokymosi pagalbą, iki mokiniui atsiskaitant. Jeigu mokinys ugdymo laikotarpiu per mokyklos numatytą laiką neatsiskaitė ir nepademonstravo pasiekimų, numatytų Pagrindinio ar Vidurinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

65.2.2. neatliko mokyklos numatytu laiku vertinimo užduočių (kontrolinių darbų ir kt.) dėl svarbių, mokyklos vadovo pateisintų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista“. Tokiais atvejais mokiniams, sugrįžusiems į ugdymo procesą, suteikiama reikiama mokymosi pagalba.

66. Specialiųjų poreikių mokinių mokymosi pažangos ir pasiekimų vertinimas:

66.1. Specialiųjų poreikių mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus reikalavimus.

66.2. mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais, švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

66.3. mokinio, kuris mokosi pagal pagrindinio ugdymo individualizuotą programą, visų dalykų mokymosi pažanga ir pasiekimai vertinami įrašais „įskaityta“ arba „neįskaityta“.

67. Dorinio ugdymo, žmogaus saugos, kūno kultūros specialiosios medicininės fizinio pajėgumo grupės mokinių mokymosi pasiekimai vertinami įrašu „įskaityta“ („įsk“) arba „neįskaityta“ („neįsk“). Įrašas „atleista“ įrašomas, jeigu mokinys atleistas pagal gydytojo rekomendaciją ir gimnazijos direktoriaus įsakymą.

68. Mokinių, kurie mokosi dalykų modulių, pasiekimai vertinami formuojamuoju vertinimo būdu, pusmečio pabaigoje daromas įrašas „įskaityta“ („įsk“) arba „neįskaityta“ (neįsk“); pažymiai, parašyti laikotarpio metu, įskaitomi į atitinkamo dalyko programos pasiekimų įvertinimą.

69. Mokinių pasirenkamųjų dalykų žinios ir gebėjimai vertinami įrašu ,,įskaityta“ („įsk“) arba ,,neįskaityta“ („neįsk“).

70. Mokinio, kuris dalyvauja NMPP, pasiekimų rezultatai neįskaičiuojami į ugdymo laikotarpio (pusmečio) įvertinimą.

71. Tėvai (globėjai, rūpintojai) apie mokinių pasiekimus ir pažangą informuojami vadovaujantis Radviliškio r. Šiaulėnų Marcelino Šikšnio gimnazijos Tėvų informavimo ir pedagoginio tėvų švietimo tvarka, patvirtinta direktoriaus 2014 m. gruodžio 31 d. įsakymu Nr. 1-106.

72. Su mokinių, jų tėvų (globėjų, rūpintojų) prašymais dėl pasiekimų įvertinimo objektyvumo gimnazijos administracija supažindina dalyko mokytoją. Sudaroma komisija iš trijų metodinės grupės narių įvertinimo objektyvumui nustatyti. Komisijos išvados pateikiamos pareiškėjui raštu per savaitę laiko.

73. Mokinio vertinimo rezultatas fiksuojamas įrašu ir (arba) balu, taikant 10 balų vertinimo sistemą. Jei vertinama ne pagal šią sistemą, numatomas įvertinimų konvertavimo į pažymius pagal dešimtbalę vertinimo skalę laikas, ne vėlesnis nei mokykloje nustatyto ugdymo laikotarpio, pavyzdžiui, pusmečio pabaiga. Neprivaloma konvertuoti, jeigu mokinio pasiekimai įvertinti įrašais „įskaityta“, „neįskaityta“, jeigu to nepageidauja mokinys ar jo tėvai (globėjai, rūpintojai).

 74. Nacionaliniame mokinių pasiekimų patikrinime mokykla dalyvauja mokyklos savininko teises ir pareigas įgyvendinančios institucijos arba mokyklos vadovo sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (pusmečio) įvertinimą.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

75. Pradinio ugdymo bendrųjų programų turinį sudaro šios sritys: dorinis ugdymas (etika ir tikyba), kalbinis ugdymas (lietuvių kalba, užsienio (anglų) kalba), visuomeninis ugdymas, matematinis, gamtamokslinis ir technologinis ugdymas (informacinių technologijų ugdymas), socialinis ir gamtamokslinis ugdymas (pasaulio pažinimas), meninis ugdymas (dailė ir technologijos, muzika, šokis, teatras), fizinis ir sveikatos ugdymas.

76. Ugdymo procesui už mokyklos ribų organizuoti per mokslo metus bus skiriama 10 dienų, atsižvelgiant į Pradinio ugdymo bendrųjų programų numatytą turinį, mokinių mokymosi poreikius. Veikla organizuojama kitose aplinkose: muziejuose, atviros prieigos centruose, virtualiosiose mokymosi aplinkose, bibliotekoje, artimiausioje gamtinėje aplinkoje ir kt.

77. Pamokų skaičių klasei per metus sudaro: privalomos pamokos visiems klasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

 78. Minimalus pamokų skaičius Pradinio ugdymo bendrajai programai įgyvendinti per vienerius mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| Klasė /  dalykai   | 1 klasė  | 2 klasė  | 3 klasė  | 4 klasė  | Iš viso skiriama pamokų pradinio ugdymo programai  |
| Dorinis ugdymas   |
| Dorinis ugdymas TikybaEtika |  1(35)  | 1(35)  | 1(35) | 1(35) |  4 (140)  |
| Kalbinis ugdymas   |
| Lietuvių kalba    | –  | 7 (245)  | –  | 7 (245) | 14 (490) | 29 (1015)  |
| Lietuvių kalba ir literatūra   | 8 (280) | –  | 7 (245) | –  | 15 (525) |
| Užsienio kalba (anglų) | –  | 2 (70) | –  | 2 (70) | 4 (140) | 6 (210)  |
| Užsienio kalba (pirmoji, anglų)   | –  | –  | 2 (70) | –  | 2 (70) |
| Visuomeninis ugdymas   |
| Visuomeninis ugdymas   | 1(35) | –  | 1(35) | –  | 2 (70) | 8 (280) |
| Matematinis, gamtamokslinis ir technologinis ugdymas |
| Gamtos mokslai   | 1(35) | –  | 1(35) | –  | 2 (70) |
| Pasaulio pažinimas   | –  | 2 (70) | –  | 2 (70) | 4 (140) |
| Matematika   | 4 (140) | 5 (175)  | 5 (175) | 5 (175) | 19 (665)  |
| Technologijos   | 1(35) | –  | 1(35) | –  | 2 (70) | 20 (700) |
| Meninis ugdymas |
| Dailė    | 1(35) | –  | 1(35) | –  | 2 (70) |
| Meninis ugdymas Dailė ir technologijosMuzikaTeatras \*\* Šokis \*\*  | –  | 2 (70)2 (70)-1 (35) | –  | 2 (70)2 (70)-1 (35) | 10 (350)  |
| Muzika   | 2 (70) | –  | 2 (70) | –  | 4 (140) |
| Teatras \*\*  |  | –  | 1(35) | –  | 1(35) |
| Šokis \*\*  | 1(35) | –  |  | –  | 1(35) |
| Fizinis ir sveikatos ugdymas   |
| Fizinis ugdymas \*\*\*\*  | 3 (105)  | 3 (105)  | 3 (105)  | 3 (105)  | 12 (420)  |
| Gyvenimo įgūdžiai\*\*\*  | \*\*\*  | –  | \*\*\*  | –  | \*\*\*  |
| Informatika\*\*\*   | \*\*\*  | \*\*\*  | \*\*\*  | \*\*\*  | \*\*\*  |
| Etninė kultūra\*\*\*   | \*\*\*  | \*\*\*  | \*\*\*  | \*\*\*  | \*\*\*  |
| Iš viso privalomų pamokų skaičius per mokslo metus   | 23 (805) | 25 (875)  | 25 (875) | 25 (875) | 98 (3430)  |
| Pamokos, skiriamos mokinių ugdymosi poreikiams tenkinti:   | 1(35) | 1(35) | 1(35) | 1(35) | 4 (140) |
| Maksimalus leistinas pamokų skaičius   | 25 (875)  | 30 (1050)  | 30 (1050)  | 30 (1050)  | 115 (4025)  |
| Neformalusis vaikų švietimas   | 2 (70) | 2 (70) | 2 (70) | 2 (70) | 8 (280)  |

Pastabos:

\*\* mokyklos nuožiūra pasirenkamas teatro arba šokio dalykas;

\*\*\* integruojama į kitus mokomuosius dalykus;

\*\*\*\* fizinis ugdymas įgyvendinimas pagal pradinio ugdymo kūno kultūros bendrąją programą;

\*\*\*\*\* meninio ugdymo pamokos 2 ir 4 klasėje konkretiems dalykams paskirstomos vadovaujantis 79.5 papunkčio nuostatomis.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

79. Ugdymo sričių / ugdymo dalykų programų įgyvendinimas:

79.1. dorinis ugdymas:

79.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

79.1.2. dorinio ugdymo dalyką mokiniui galima keisti mokyklos nustatyta tvarka;

79.1.3. nesusidarius mokinių grupei klasėje (8 mok.), sudaroma laikinoji grupė iš kelių gretimų klasių mokinių;

79.1.4. etikos 1-4 klasėse moko pradinio ugdymo mokytojas, tikybos 1-4 klasėse – tikybos mokytojas.

79.2. kalbinis ugdymas:

79.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

79.2.2. mokinių lietuvių kalbos skaitymo, rašymo, kalbėjimo ir klausymo gebėjimai ugdomi per visų dalykų ir ugdymo sričių ugdomąsias veiklas, kreipiamas dėmesys į kalbinę raišką, rašto darbus, mąstymą, teksto suvokimą;

79.2.3. mokinių, turinčių mokymosi sunkumų, lietuvių kalbos ugdymui skiriama specialiojo pedagogo, logopedo pagalba.

79.2.4. 4 klasės mokinių pasiekimai vertinami panaudojant NMPP testus (Skaitymo).

79.3. pirmosios užsienio kalbos mokymas:

79.3.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais.

79.3.2. pirmosios užsienio kalbos mokymui 2-4 klasėse skirta po 2 val.;

79.3.3. pradinėse klasėse užsienio kalbos moko užsienio kalbos mokytojo kvalifikaciją turintys mokytojai, išklausę darbo su pradinių klasių mokiniais metodikos kursą;

79.4. 1-4 klasėse mokoma pagal matematikos bendrąsias programas, remiamasi nacionalinių bei tarptautinių mokinių pasiekimų tyrimų rekomendacijomis, naudojamos informacinės komunikacinės technologijos, skaitmeninės mokomosios priemonės, dėmesys skiriamas skaičių ir skaičiavimų sprendimų, finansinio raštingumo įtvirtinimui;

79.4.1. mokinių, turinčių mokymosi sunkumų, matematikos ugdymui 1-4 klasėse skiriama specialiojo pedagogo pagalba;

79.4.2. 4 klasių mokinių pasiekimai vertinami panaudojant NMPP testus (Matematika).

79.5. socialinis / visuomeninis ir gamtamokslinis ugdymas:

79.5.1. 2023-2024 m. m. 2 ir 4 klasėse socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

79.5.2. 2023-2024 m. m. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

79.5.3. socialiniams gebėjimams ugdyti ne mažiau kaip vieną ketvirtąją pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

79.6. fizinis ugdymas:

79.6.1. 1-4 klasių mokiniams skiriamos po 3 fizinio ugdymo pamokos per savaitę;

 79.6.2. papildomai sudaroma galimybė rinktis aktyvaus judėjimo užsiėmimus per neformaliojo švietimo veiklą gimnazijoje ir kitoje neformaliojo vaikų švietimo įstaigoje;

79.6.3. Specialiosios medicininės fizinio pajėgumo grupės mokiniai dalyvauja pamokose kartu su pagrindine grupe, bet pratimai ir krūvis jiems skiriami pagal gydytojų rekomendacijas ir atsižvelgiant į savijautą;

79.6.4. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;

79.6.4. mokiniai, dėl sveikatos problemų atleisti nuo fizinio ugdymo pamokų, pateikę fizinio ugdymo mokytojui gydytojo atleidimą patvirtinantį dokumentą, raštišką tėvų (globėjų, rūpintojų) prašymą dėl mokinio fizinio ugdymo pamokų nelankymo, pamokų metu stebi jas, žaidžia šachmatais, šaškėmis, atlieka teorines bei praktines mokytojo jiems paskirtas užduotis;

79.7. meninis ugdymas (dailė ir technologijos, muzika, šokis, teatras 1-4 kl.):

79.7.1. dailės ir technologijų moko klasės mokytojas;

79.7.2. 2023-2024 m. m. dailės ir technologijų programai 2 ir 4 klasėse įgyvendinti skiriama 70 pamokų per metus (2 valandas per savaitę);

79.7.3. 2 ir 4 klasėse, kai valandos skiriamos dailės ir technologijų dalykui, technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko;

79.7.4. 1 ir 3 klasėse po vieną valandą skiriama technologijoms ir dailei;

79.7.5. muzikos moko muzikos mokytojo kvalifikaciją turintis mokytojas, išklausęs darbo su pradinių klasių mokiniais metodikos kursą;

79.7.6. 1-4 klasėms muzikos programai įgyvendinti skiriama po 70 pamokų per metus (2 valandas per savaitę);

 79.7.7. 2023–2024 mokslo metais 3 klasėje, mokyklos nuožiūra, pasirenkamas teatro dalykas, 1, 2 ir 4 klasėse – šokis.

79.7.8. šokio arba teatro programai įgyvendinti skiriama 35 pamokas per metus (1 valanda per savaitę);

79.7.9. teatro moko klasės mokytoja, šokio – šokio mokytoja;

79.7.10. teatro gali būti mokoma taikant jo elementus per įvairių dalykų pamokas ar neformaliojo švietimo veiklas;

 79.8. Valandos, skirtos mokinių ugdymo(si) poreikiams tenkinti, 1-4 klasėse skiriamos mokymosi pagalbai teikti;

79.9. informacinės technologijos / informatika:

 79.9.1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;

 79.9.2. mokinių informacinis mąstymas, kūrybiškumo ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo mokoma integruotai į dalykų programas.

 79.10. Etninės kultūros bendroji programa įgyvendinama integruojant temas į kitus dalykus;

 79.11. Gyvenimo įgūdžių bendroji programa 1 ir 3 klasėse įgyvendinama integruojant temas į kitus dalykus;

 80. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.

 81. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

82. Pamokų skaičius 2008 m. Pagrindinio ugdymo bendrosioms programoms įgyvendinti 6, 8, ir II gimnazijos klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

| Dalykai | **5 klasė** | **6 klasė** | **7 klasė** | **8 klasė**  | **I klasė** | **II klasė** | **Iš viso** |
| --- | --- | --- | --- | --- | --- | --- | --- |
| **Dorinis ugdymas** |  |
| TikybaEtika |  | 1(37)1(37) |  | 1(37)1(37) |  | -1(37) | 3(111)3(111) |
| **Kalbos** |  |
| Lietuvių kalba ir literatūra |  | 5+1\*(185/37) |  | 5+1\*(185/37) |  | 5+1\*(185/37) | 15/3\*(555/111\*) |
| Užsienio kalba (anglų, pirmoji) |  | 3(111) |  | 3(111) |  | 3(111) | 9(333) |
| Užsienio kalba( rusų, antroji) |  | 2(74) |  | 2(74) |  | 2(74) | 6(222) |
|  | **Matematika ir informacinės technologijos** |
| Matematika |  | 4+1\*(148/37\*) |  | 4+1\*(148/37\*) |  | 4+1\*(148/37\*) | 12/3\*(444/111\*) |
| Informacinės technologijos |  | 1+1(37/37) |  | 0,5+0,5(18,5/18,5) |  | 1+1(37/37) | 2,5/2,5 (92,5/92,5) |
|  | **Gamtamokslinis ugdymas** |
| Gamta ir žmogus | - | 2(74) |  |  |  |  | 2(74) |
| Biologija |  |  |  | 1(37) |  | 1(37) | 2(74) |
| Chemija |  |  |  | 2(74) |  | 2(74) | 4(148) |
| Fizika |  |  |  | 2(74) |  | 2(74) | 4 (148) |
|  | **Socialinis ugdymas** |
| Istorija |  | 2(74) |  | 2(74) |  | 2(74) | 6(222) |
| Pilietiškumo pagrindai |  |  |  |  |  | 1(37) | 1(37) |
| Socialinė- pilietinė veikla |  | 10\* |  | 10\* |  | 10\* | 30\* |
| Geografija |  | 2(74) |  | 2(74) |  | 1(37) | 5(185) |
| Ekonomika ir verslumas |  |  |  |  |  |  |  |
|  | **Meninis ugdymas** |
| Dailė  |  | 1(37) |  | 1(37) |  | 1(37) | 3(111) |
| Muzika |  | 1(37) |  | 1(37) |  | 1(37) | 3(111) |
|  | **Technologijos, kūno kultūra, žmogaus sauga** |
| Technologijos |  | 2+2(74/74) |  | 1+1(37+37) |  | 1,5+1,5(55,5/55,5) | 4,5/4,5(166,5/166,5) |
| Fizinis ugdymas |  | 3(111) |  | 3(111) |  | 2(74) | 8 (296) |
| Žmogaus sauga |  |  |  | 0,5(18,5) |  | 0,5(18,5) | 1(37) |
| Pasirenkamieji dalykai/ dalykų moduliai: |  |  |  |  |  | 3\*(111\*) | 3\*(111\*) |
| Lietuvių kalba ir literatūra (modulis) |  |  |  |  |  | 1\*m |  |
| Matematika (modulis) |  |  |  |  |  | 1\*m |  |
| Biologija |  |  |  |  |  | 0,5\*m |  |
| Geografija |  |  |  |  |  | 0,5\*m |  |
| Minimalus privalomų pamokų skaičius mokiniui  |  | 29(1073) |  | 31(1147) |  | 31(1147) | 91(3367) |
| Pamokos, skiriamos mokinių ugdymosi poreikiams tenkinti, mokymosi pagalbai teikti |  | 3\*(111)0,5\*(liet k. kons.)0,5\*(mat. kons.) |  | 3\*(111)0,5\*(liet k. kons.)0,5\*(mat. kons.) |  | 7\*(259\*) | 13\*(481\*) |
| Neformalus švietimas |  | 2(74) |  | 2(74) |  | 2(74) | 6(222) |

83. Pamokų skaičius 2022 m. Pagrindinio ugdymo bendrosioms programoms įgyvendinti 5, 7, 9 klasėse ir I gimnazijos klasėje 2023–2024 mokslo metais, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

| Dalykai | **5 klasė** | **6 klasė** | **7 klasė** | **8 klasė**  | **I klasė** | **II klasė** | **Iš viso** |
| --- | --- | --- | --- | --- | --- | --- | --- |
|  | **Dorinis ugdymas** |
| TikybaEtika | 1(37)1(37) |  | 1(37) 1(37) |  | 1(37)1(37) |  | 2(74)3(111) |
|  |  **Kalbinis ugdymas** |
| Lietuvių kalba ir literatūra | 5(185) |  | 5+1\*(185/37\*) |  | 4+1\*(148/37\*) |  | 14/2\*(518/74\*) |
| Užsienio kalba (anglų, pirmoji) | 3(111) |  | 3(111) |  | 3+3(111/111) |  | 12(444) |
| Užsienio kalba( rusų, antroji) | 2\*(74\*) |  | 2(74) |  | 2+2(74/74) |  | 6+2\*(222/74\*) |
|  | **Matematinis ugdymas, gamtamokslinis ir technologinis ugdymas** |
| Matematika | 4(148) |  | 4+1\*(148/37\*) |  | 4+1\*(148/37) |  | 12/2\*(444/74\*) |
| Informacinės technologijos | 1(37) |  | 0,5/0,5(18,5/18,5) |  | 1+1 (37/37) |  | 4 (148) |
| Gamtos mokslai | 2(74) |  |  |  |  |  | 2(74) |
| Biologija |  |  | 2(74) |  | 2(74) |  | 4(148) |
| Chemija |  |  |  |  | 2(74) |  | 2(74) |
| Fizika |  |  | 1(37) |  | 2(74) |  | 3 (111) |
| Technologijos | 2(74) |  | 2+2(74/74) |  | 1+1(37/37) |  | 8(296) |
|  | **Visuomeninis ugdymas** |
| Istorija | 2(74) |  | 2(74) |  | 2(74) |  | 6(222) |
| Pilietiškumo pagrindai |  |  |  |  | 1(37) |  | 1(37) |
| Geografija |  |  | 2(74) |  | 2(74) |  | 4(148) |
| Ekonomika ir verslumas |  |  |  |  |  - |  | - |
| Etninė kultūra\*\*\*\* |  |  |  |  |  |  |  |
|  | **Meninis ugdymas** |
| Dailė  | 1(37) |  | 1(37) |  | 1(37) |  | 3(111) |
| Muzika | 1(37) |  | 1(37) |  | 1(37) |  | 3(111) |
|  | **Fizinis ir sveikatos ugdymas** |
| Fizinis ugdymas | 3(111) |  | 3(111) |  | 2(74) |  | 8 (296) |
| Gyvenimo įgūdžiai | 1(37) |  | 1(37) |  | 0,5(18,5) |  | 2,5(92,5) |
| Socialinė pilietinė veikla | 20 |  | 20 |  | 20 |  | 60 |
| Pasirenkamieji dalykai/ dalykų moduliai: |  |  |  |  | 2\*(74\*) |  | 2\*(74\*) |
| Lietuvių kalba ir literatūra (modulis) |  |  |  |  | 1\*m |  |  |
| Matematika (modulis) |  |  |  |  | 1\*m |  |  |
| Minimalus privalomų pamokų skaičius mokiniui  | 26/2\*(962/74\*) |  | 31(1147) |  | 31,5(1165,5) |  | 91(3274,5/74\*) |
| Pamokos, skiriamos mokinių ugdymosi poreikiams tenkinti, mokymosi pagalbai teikti | 3\*(111)0,5\*(liet k. kons.)0,5\*(mat. kons.) |  | 3\*(111)0,5\*(liet k. kons.)0,5\*(mat. kons.) |  | 7\*(259\*)1\*(matem.kons. pagalbos teikimas nepasiekus NMPP pat. lygmens) |  | 13\*(481\*) |
| Neformalus švietimas | 1(37) |  | 2(74) |  | 2(74) |  | 6(222) |

\*\*\*\* įgyvendinama integruojant į dalykų turinį.

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

 84. Pradedančiam mokytis pagal pagrindinio ugdymo programą mokiniui (5 klasė) gimnazija skiria adaptacinį trijų mėnesių laikotarpį. Dalį ugdymo proceso mokslo metų pradžioje siūloma organizuoti ne pamokų forma. Adaptaciniu laikotarpiu (rugsėjo mėnesį) mokiniams pažymiai nerašomi. Pasiekimai fiksuojami aprašomuoju būdu. Spalio ir lapkričio mėnesiais taikoma dalinė adaptacija, t. y. mokiniams nerašomi nepatenkinami pažymiai.

85. Gimnazija skiria adaptacinį laikotarpį ir į kitas klases (1–4, 6–10, I–IVg) mokytis naujai atvykusiems mokiniams**.** Pirmą mėnesį naujai atvykusiems mokiniams nerašomi nepatenkinami įvertinimai.(Mokinių pasiekimų ir pažangos vertinimo tvarka, 2017-08-30, įsakymas Nr. 1-16-60).

 86. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Bendrųjų ugdymo planų 86, 87 punktuose. Dalykams mokytis skiriamų pamokų skaičius negali būti mažesnis, nei numatyta Bendruosiuose ugdymo planuose.

 87. Mokiniui, kuris mokosi nuotoliniu mokymo proceso organizavimo būdu pavienio mokymosi forma, konsultacijoms, kurios gali būti individualios ir/ar grupinės, skiriama iki 15 procentų Bendrųjų ugdymo planų punkte nustatyto metinių arba savaitinių pamokų skaičiaus.

 88. Mokinys, kuris išvyksta gyventi ar (ir) mokytis į užsienį, lietuvių kalbos, Lietuvos istorijos, Lietuvos geografijos dalykų gali mokytis nuotoliniu mokymo proceso organizavimo būdu. Norintieji mokytis kreipiasi į mokyklą, vykdančią nuotolinį mokymą. Mokiniams, kurie mokosi nuotoliniu mokymo proceso organizavimo būdu grupinio mokymosi forma, lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų, o tiems, kurie mokosi nuotoliniu mokymo proceso organizavimo būdu pavienio mokymosi forma, – iki 15 procentų Bendrųjų ugdymo planų 109 punkte kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus. Mokant nuotoliniu mokymo proceso organizavimo būdu, mokymo trukmė gali būti trumpesnė negu 45 min.

89. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas Bendruosiuose ugdymo planuose. (1 priedas)

 90. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2023–2024 mokslo metais:

 90.1. 6, 8, 10 (II gimnazijos) klasių mokiniams ne mažiau kaip 10 pamokų (valandų);

 90.2. 5, 7, 9 (I gimnazijos) klasių mokiniams ne mažiau kaip 20 pamokų (valandų).

 91. Socialinė-pilietinė veikla organizuojama vadovaujantis Bendrųjų ugdymo planų 9 priedu.

 92. Mokymosi turinio įgyvendinimo organizavimas:

 92.1. dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą rekomenduojama rinktis dvejiems metams (5–6, 7–8, 9–10, gimnazijos I–II klasėms):

 92.1.1. nesusidarius mokinių grupei klasėje (5 mok.), sudaroma laikinoji grupė iš kelių gretimų klasių mokinių;

 92.1.2. dorinio ugdymo dalyką mokiniui galima keisti mokyklos nustatyta tvarka.

92.2. Lietuvių kalba ir literatūra. Mokykla, įgyvendindama ugdymo turinį:

92.2.1. su 5-8, I-II g. klasių mokiniais, turinčiais specialiųjų ugdymosi poreikių, dirba mokytojai pagalbininkai, specialusis pedagogas;

92.2.2. 6-8 ir I-II g klasėse gabių mokinių lietuvių kalbos ir literatūros įgūdžių stiprinimui sudaromos laikinosios grupės;

92.2.3. 5-8 klasėse mokiniams, siekiantiems pagerinti ugdymosi rezultatus arba nepasiekiantiems numatyto patenkinamo lygio, skiriamos konsultacijos;

92.2.4. 8 klasės mokinių pasiekimai vertinami panaudojant NMPP testus (Skaitymo);

92.2.5. I, II gimnazinių klasių mokiniams siūloma rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti, kalbos vartojimo praktikai ar kt.

92.3. užsienio kalba:

 92.3.1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

92.3.2. antrosios užsienio kalbos (rusų) mokymas pradedamas penktoje klasėje. 2 valandos skiriamos iš mokinių ugdymosi poreikiams tenkinti, mokymosi pagalbai teikti skirtų valandų.

 92.3.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;

 92.3.4. jei pradedant mokytis pagal pagrindinio ugdymo programos antrąją dalį (I gimnazijos klasėje) mokinys pageidauja keisti anksčiau pradėtos antrosios užsienio kalbos (rusų) į kitos užsienio kalbos mokymąsi.

 92.3.5. keisti užsienio kalbą, nebaigus pagrindinio ugdymo programos, galima tik tokiu atveju:

 92.3.5.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

 92.3.5.2. jei mokykla negali užtikrinti antrųjų užsienio kalbų tęstinumo naujai formuojamoje I gimnazijos klasėje dėl didelės kalbų įvairovės, kuri susidaro mokiniams iki tol besimokius labai skirtingų užsienio kalbų. Nesant galimybės mokiniui tęsti pradėtos mokytis užsienio kalbos, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais). Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;

 92.3.5.3. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

 92.3.5.4. jei pradedant mokytis pagal pagrindinio ugdymo programos antrąją dalį (I gimnazijos klasėje) mokinys pageidauja keisti anksčiau pradėtos antrosios užsienio kalbos (rusų) į kitos užsienio kalbos mokymąsi;

 92.3.6. iš užsienio atvykę mokiniai gimtosios kalbos gali mokytis kaip antrosios užsienio kalbos, jei mokykla turi galimybę šios kalbos mokyti;

 92.3.7. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta pagrindinio ugdymo bendrosiose programose, mokinio tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas;

 92.3.8. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o mokykla neturi tos kalbos mokytojo:

 92.3.9. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu,  skiriant pamokų skaičių, vadovaujamasi Bendrųjų ugdymo planų 86, 87punktais;

 92.3.10. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

92.4. gamtos mokslai:

92.4.1. eksperimentiniams ir praktiniams gebėjimams ugdyti mokiniams sudarytos sąlygos atlikti eksperimentinę veiklą mokyklos laboratorijoje. Tam skiriama ne mažiau nei 30 proc. ugdymo turinio įgyvendinimo laiko. Nesant sąlygų atlikti eksperimentus mokykloje, kurioje mokosi mokinys, sudaromos sąlygos juos atlikti kitoje mokykloje, atvirosios prieigos STEAM centruose ar kitose tam tinkamose aplinkose:

92.4.2. gimnazija sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM (angl. *science*, *technology*, *engineering*, *arts*, *maths*) vykdomose neformaliojo vaikų švietimo programų veiklose, vykstant į juos ir/ar nuotoliniu būdu.

92.4.3. 7-8 klasėse mokiniai mokomi atskirų gamtos mokslų dalykų – biologijos, chemijos, fizikos;

92.5. technologijos:

92.5.1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;

92.5.2. 5-7 klasėse technologijų pamokos organizuojamos sujungiant po dvi iš eilės technologijų pamokas;

92.5.3. mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. programos Užsiėmimai turi būti organizuojami taip, kad mokiniai galėtų susipažinti su profesijomis, pagal galimybes būtų užtikrinta mokinio praktinė veikla;

 92.5.4. mokiniui, kuris mokosi pagal pagrindinio ugdymo programos antrąją dalį, vietoje technologijų dalyko mokykla gali siūlyti pasirinkti mokytis pagal formaliojo profesinio mokymo programos modulį (programų modulius);

 92.6. meninis ugdymas:

 92.6..1. meninio ugdymo dalykų grupei priskiriami: muzikos, dailės, teatro ir šokio dalykai;

 92.6.2. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;

92.7. fizinis ugdymas:

92.7.1. 5-8 klasių mokiniams skiriamos po 3 fizinio ugdymo pamokos per savaitę;

92.7.2. papildomai sudaroma galimybė rinktis aktyvaus judėjimo užsiėmimus per neformaliojo švietimo veiklą gimnazijoje ir kitoje neformaliojo vaikų švietimo įstaigoje;

92.7.3. specialiosios medicininės fizinio pajėgumo grupės mokiniai dalyvauja pamokose kartu su pagrindine grupe, bet pratimai ir krūvis jiems skiriami pagal gydytojų rekomendacijas ir atsižvelgiant į savijautą;

 92.7.4. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne mokykloje;

 92.7.5. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

92.7.6. mokiniai, dėl sveikatos problemų atleisti nuo fizinio ugdymo pamokų, pateikę fizinio ugdymo mokytojui gydytojo atleidimą patvirtinantį dokumentą, raštišką tėvų (globėjų, rūpintojų) prašymą dėl mokinio fizinio ugdymo pamokų nelankymo, pamokų metu stebi jas, žaidžia šachmatais, šaškėmis, atlieka teorines bei praktines mokytojo jam paskirtas užduotis, tvarko sporto stendus, sportinį inventorių arba savarankiškai ruošiasi kitoms pamokoms, skaito mokyklos skaitykloje; atleisti nuo fizinio ugdymo pamokų mokiniai į pirmas ir paskutines tvarkaraštyje esančias fizinio ugdymo pamokas neateina;

92.7.7. mokiniai, lankantys sportinės krypties neformaliojo vaikų švietimo įstaigas, turinčias teisę vykdyti neformalųjį vaikų švietimą, kurių tėvai (globėjai rūpintojai) iki 2023-10-01 yra pateikę gimnazijos direktoriui prašymus, atitinkamos mokyklos mokinio veiklą patvirtinantį dokumentą, gali būti atleidžiami nuo pirmų ir paskutinių tvarkaraštyje esančių fizinio ugdymo pamokų; mokiniui sudaromas su fizinio ugdymo mokytoju suderintas pasiekimų skirtumų atsiskaitymo grafikas arba pagal neformaliojo vaikų švietimo įstaigos išduotą patvirtinantį dokumentą rašoma įskaita;

92.7.8. atleistų nuo fizinio ugdymo pamokų mokinių, jų atsiskaitymo grafikų apskaitą veda fizinio ugdymo mokytojai.

92.8. Žmogaus saugos ugdymo organizavimas:

92.8.1. 8 ir IIg klasėse žmogaus saugos mokymui skiriama po 0,5 savaitinės pamokos. Žmogaus saugos moko mokytojas, išklausęs atitinkamų mokymų kursus.

92.9. informacinės technologijos:

92.9.1. gimnazijos I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių.

92.10. socialiniai mokslai:

92.10.1. Laisvės kovų istorijai mokyti skiriama 18 pamokų, integruojant temas į pilietiškumo ugdymo pagrindų dalykų turinį, integruojant Lietuvos ir pasaulio realijas, kurios turi būti nuolat sistemingai atskleidžiamos, aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

93. Vidurinio ugdymo programos trukmė – dveji mokslo metai.

93.1. Vidurinio ugdymo programos turinį sudaro:

93.1.1. privaloma dalis: privalomi mokytis dalykai ir privalomai pasirenkamieji dalykai, pavyzdžiui, dalykų moduliai, dalykai, brandos darbas;

93.1.2. laisvai pasirenkama dalis: pasirenkamieji dalykai, dalykų moduliai, pasirenkami profesinio mokymo programos moduliai. Pasirenkamieji dalykų moduliai neskaičiuojami kaip atskiri dalykai.

94. Mokinys, vadovaudamasis Ugdymo programų aprašu, mokyklos pasiūlymais ir atsižvelgdamas į tolesnius mokymosi planus, priima sprendimą, kuriuos dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo.

95. Mokinys kartu su mokytojais, padedant tėvams (globėjams, rūpintojams), pasirengia individualų ugdymo planą pagal mokyklos nustatytą individualaus ugdymo plano struktūrą (Priedas Nr.2).

96. Individualų ugdymo planą mokinys gali keisti pagal mokyklos nustatytą individualaus plano keitimo tvarką (priedas Nr.3).

97. Mokinio pasirinkti mokytis dalykai tampa privalomi.

98. Mokiniui, atvykusiam iš kitos mokyklos, gimnazija užtikrina galimybę įgyvendinti savo individualų ugdymo planą arba, nesant tam sąlygų, pasiūlo keisti pasirinktus dalykus ar modulius.

99. Jeigu mokinys pageidauja, gimnazija sudaro sąlygas pagerinti pasirinktų ugdymo sričių ar atskirų dalykų kompetencijas papildomai rengtis brandos egzaminams ar tolesniam mokymuisi, baigus vidurinio ugdymo programą (pavyzdžiui, profesinio mokymo programos moduliai).

100. Mokykla padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir (ar) darbinę veiklą, karjerą.

101. Laikinosios grupės vidurinio ugdymo programai įgyvendinti sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį, pasirenkamąjį dalyką.

102. Mokinių mokymas namuose organizuojamas vadovaujantis Bendrųjų ugdymo planų II skyriaus penktuoju skirsniu ,,Mokinių mokymo namie ir ugdymosi šeimoje organizavimas“.

103. Mokiniams, kurie mokosi savarankiškai ar nuotoliniu būdu pavienio mokymosi forma, konsultacijoms skiriama iki 15 procentų Bendrųjų ugdymo planų 100 ir 108 punktu nustatyto savaitinių ir (ar) metinių pamokų skaičiaus, o grupinėms – iki 40 procentų.

 104. Specialiosios medicininės fizinio pajėgumo grupės mokinių fizinis ugdymas organizuojamas pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS IV GIMNAZIJOS KLASĖJE**

 105. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 28.

| **Ugdymo sritys/ dalykai** | **Mokinių individualiems ugdymo planams įgyvendinti klasei ( grupei) skiriamas savaitinių valandų skaičius** |
| --- | --- |
| **III g. klasė****(2022/2023 m.m.)** | **IV g. klasė****(2023/2024 m.m.)** |
| **Bendrasis (B) kursas** | **Išplėstinis (A) kursas** | **Bendrasis (B) kursas** | **Išplėstinis (A) kursas** |
| **Dorinis ugdymas:** |
| Tikyba/Etika | 1(36) |  | 1(34) |  |
| **Kalbos:** |
| Lietuvių kalba ir literatūra |  | 5(180) |  | 5(170) |
| Lietuvių kalbos ir literatūros modulis ,,Pasirengimas rašiniui“ |  |  |  | 1(34) |
| Užsienio kalba( anglų k.)B kursas orientuotas į B1 mokėjimo lygįA kursas orientuotas į B2 mokėjimo lygį | 3(108) | 3(108) | 3(102) | 3(102) |
| Užsienio kalba (rusų)B kursas orientuotas į B1 mokėjimo lygį | 3(108) |  | 3(102) |  |
| **Socialinis ugdymas:** |  |
| Istorija |  | 3(108) |  | 3(102) |
| Geografija |  | 3(108) |  | 3(102) |
| **Matematika** |
| Matematika | 3(108) | 4(144) | 3(102) | 5(170) |
| Matematikos modulis ,,Logikos įvadas“ |  | 1(36) |  |  |
| **Informacinės** **technologijos:** |
| Informac.technologijos | 2(72) |  |  |  |
| **Gamtamokslinis ugdymas:** |
| Biologija |  | 3(108) |  | 3(102) |
| Chemija |  | 3(108) |  | 3(102) |
| Fizika |  | 3(108) |  | 4(136) |
| **Meninis ugdymas ir technologijos:** |
| Muzika | 2(72) |  | 2(68) |  |
| Tekstilė ir apranga | 2(72) sav.m. |  | 2(68) sav.m. |  |
| Dailė | 2(72) sav.m. |  | 2(68) sav.m. |  |
| Statyba ir medžio apdirbimas | 2(72) sav.m. |  | 2(68) sav.m. |  |
| **Fizinis ugdymas:** |
| Fizinis ugdymas | 2(72) |  | 2(68) |  |
| **Žmogaus sauga** | integruojama į etikos, tikybos dalykų ugdymo turinį. |
| **Mokinio ugdymosi poreikiams tenkinti** | 12(840) |
| **Iš viso pamokų** | 44(1584) | 44(1496) |
| **Neformalus švietimas** | 2 | 3 |
| **Iš viso tarifikuojama** | 46 | 47 |

 **ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS III GIMNAZIJOS KLASĖJE**

106. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 2023–2024 mokslo metais III gimnazijos klasėje,2024–2025 mokslo metais III ir IV gimnazijos klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |
| --- | --- | --- |
| Vidurinio ugdymo dalykų grupės / dalykai  | Pamokų skaičius turiniui įgyvendinti per dvejus metus  | Pamokų skaičius klasei per vienus metus / per savaitę  |
| III gimn. klasė (36 savaitės)  | IV gimn. klasė (34 savaitės  |
| Privalomi dalykai  |
| Lietuvių kalba ir literatūra  | 280 B\*420 A\*\*  | 144 B (4) 216 A (6)  | 136 B (4) 204 A (6)  |
| Matematika  | 280 B 420 A  | 144 B (4) 216 A (6)  | 136 B (4) 204 A (6)  |
| Fizinis ugdymas   | 210  | 108 (3)  | 102 (3)  |
| Privalomai pasirenkami dalykai  |
| Dorinis ugdymas  |
| Dorinis ugdymas (tikyba)  | 70  | 36 (1)  | 34 (1)  |
| Dorinis ugdymas (etika)  | 70  | 36 (1)  | 34 (1)  |
| Kalbinis ugdymas  |
| Užsienio kalba (anglų) | 210  | 108 (3)  | 102 (3)  |
| Gamtamokslinis ir technologinis ugdymas  |
| Biologija  | 210  | 108 (3)  | 102 (3)  |
| Chemija  | 210  | 108 (3)  | 102 (3)  |
| Fizika  | 210  | 108 (3)  | 102 (3)  |
| Informatika (savarank.mokymas) | 210  | 108 (3)  | 102 (3)  |
| Visuomeninis ugdymas  |
| Istorija  | 210  | 108 (3)  | 102 (3)  |
| Geografija  | 210  | 108 (3)  | 102 (3)  |
| Meninis ugdymas  |
| Muzika  | 140  | 72 (2)  | 68 (2)  |
| Brandos darbas (...)  | 50 valandų  |
| Socialinė-pilietinė veikla  | ne mažiau kaip 70 valandų  |
| Pasirenkamieji dalykai, dalyko moduliai  |
| Dalyko modulis:  | 34, 36, 70, 140  | 36 (1) arba 72 (2)  | 34 (1) arba 68 (2)  |
| Planimetrija\*\*\*\*\*  | 36  | 36 (1)  | 0  |
| Pasirengimas rašiniui  | 34 | 0 | 34 (1)  |
| Minimalus privalomų pamokų skaičius mokiniui per savaitę / per mokslo metus  | Po 25 pamokas III ir IV gimnazijos klasėse per savaitę; 900 – III gimnazijos klasėje, 850 – IV gimnazijos klasėje.   | –  |
| Neformalusis vaikų švietimas (valandų skaičius) klasei per 2 metus  | 210 valandų (6) | 3 |  3 |
| Mokinio ugdymo poreikiams tenkinti pamokų skaičius per 2 metus  |  840 pamokų  (12) | 61(mat. kons.nepasiekus PUPP patenkinamo lygmens) |  6 |
| Iš viso tarifikuota |  | 48 | 48 |
| Maksimalus pamokų skaičius klasei, esant po vieną gimnazijos III ir IV klases, turinčias iki 20 mokinių, – 42 pamokos per savaitę;  Klasei gali būti skiriama ir daugiau pamokų, atsižvelgiant į mokinių mokymosi poreikius ir neviršijant Mokymo lėšų apskaičiavimo, paskirstymo ir panaudojimo tvarkos apraše, nustatytų klasės kontaktinių valandų skaičiaus per mokslo metus.  |

Pastabos:

\* B–dalyko programos bendrasis kursas;

\*\* A  – dalyko programos išplėstinis kursas;

\*\*\*\*\* matematikos dalyko privalomas modulis „Planimetrija“ III gimnazijos klasėje (36 pamokos);

107. Besimokantiesiems pagal vidurinio ugdymo programą minimalus pamokų skaičius – 25 pamokos per savaitę (1 750 pamokų per dvejus metus).

108. Mokinys, kuris mokosi pagal vidurinio ugdymo programą, kartu su mokykla parengia individualų ugdymo planą, kuriame numatomi, mokinio pasirinkti dalykai. Mokinys:

108.1. privalo mokytis:

108.1.1. lietuvių kalbos ir literatūros bendruoju arba išplėstiniu kursu;

108.1.2. matematikos bendruoju arba išplėstiniu kursu;

108.1.3. fizinio ugdymo;

108.2. privalo pasirinkti mokytis bent vieno dalyko iš kiekvienos dalykų grupės (mokinys dalykų gali rinktis ir daugiau, jei dalykų grupėje yra daugiau nei du):

108.2.1. užsienio kalbos (anglų);

108.2.2. biologijos, chemijos, fizikos, informatikos;

108.2.3. istorijos, geografijos;

108.2.4. etikos, tikybos;

108.2.5. dailės, muzikos;

108.3. gali pasirinkti mokytis dalyką / dalykus ne tik iš privalomai pasirenkamųjų mokytis dalykų grupių bet ir:

108.3.1. iš laisvai pasirenkamųjų dalykų grupės (etninė kultūra, menų istorija, geografinės informacinės sistemos, astronomija, užsienio kalba (tęsiama pagrindiniame ugdyme pradėta mokytis antroji užsienio kalba arba naujai pradėta mokytis laisvai pasirenkama kalba));

108.3.2. laisvai pasirenkamųjų dalykų grupės dalykai nėra privalomi mokytis, mokiniui sudaroma galimybė laisvai pasirinkti jo mokymosi poreikius atliepiantį dalyką (dalykus) ir (ar) modulį (modulius);

108.4. atsižvelgdamas į mokymosi poreikius, gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas Higienos normoje nustatytas maksimalus pamokų skaičius;

108.5. privalo mokytis šių modulių:

108.5.1. „Planimetrija“, matematikos modulis, nepriklausomai nuo mokytis pasirinkto dalyko programos kurso;

108.5.2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką;

109. Socialinė-pilietinė veikla besimokančiajam pagal vidurinio ugdymo programą yra privaloma, jos trukmė ne mažesnė nei 70 val. Socialinė-pilietinė veikla organizuojama vadovaujantis Bendrųjų ugdymo planų 9 priedu.

110. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. 2023–2024 mokslo metais IV gimnazijos klasėje jis vykdomas vadovaujantis Brandos darbo programa, patvirtinta Lietuvos Respublikos švietimo, mokslo ir sportoministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“, o 2023–2024 mokslo metais III gimnazijos klasėje ir 2024–2025 mokslo metais IV gimnazijos klasėje – švietimo, mokslo ir sporto ministro tvirtinamu brandos darbo organizavimo ir vykdymo tvarkos aprašu.

111. Įgyvendinant vidurinio ugdymo programą ugdymo procesas organizuojamas formuojant laikinąsias grupes. Lietuvių kalbos ir literatūros ir matematikos mokymui bendruoju ir išplėstiniu kursu sudaromos atskiros laikinosios grupės.

112. Mokykla priima sprendimus dėl minimalaus mokinių skaičiaus laikinojoje grupėje pagal turimas mokymo lėšas ( 5 mokiniai).

113. Mokiniui pageidaujant pagilinti ugdomas kompetencijas, dalykui mokytis gali būti skiriama ir daugiau pamokų, nei numatyta Bendrųjų ugdymo planų 108 punkte.

114. Mokinys, besimokydamas pagal vidurinio ugdymo programą, prireikus pagal mokyklos nustatytus reikalavimus gali keisti:

114.1. dalyko programos kursą: lietuvių kalbos ir literatūros ir (ar) matematikos pasirinktą mokymosi kursą. Bendrąjį kursą keisdamas į išplėstinį arba išplėstinį kursą į bendrąjį kursą, mokinys privalo per mokyklos nurodytą laiką atsiskaityti už atitinkamo dalyko bendrosios programos skirtumus ir išlaikyti dalyko atitinkamo kurso tarpinį patikrinimą;

114.2. dalykų pasirinkimus III gimnazijos klasėje ir IV gimnazijos klasėje iki einamųjų metųlapkričio 15 d. pagal mokyklos nustatytus individualaus ugdymo plano keitimo reikalavimus ir galimą keitimo laiką. Sprendimą dėl dalyko keitimo galimybių priima mokykla.

115. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami. Mokiniui pageidaujant, pritarus mokyklai, jis gali nelankyti pamokų ir mokytis savarankiškai, numatant mokymosi pasiekimų nuoseklų vertinimą. Dalyko mokytojas, atsižvelgdamas į mokymosi turinį, numato mokymosi pasiekimų vertinimo būdus ir dažnumą.

116. Mokiniui, atvykusiam iš kitos mokyklos, mokykla turi užtikrinti galimybę toliau tęsti individualaus ugdymo plano įgyvendinimą. Mokiniui gali būti pasiūloma keisti pasirinktus mokytis dalykus, dalykų modulius, jei mokykla negali užtikrinti jų mokymosi tęstinumo.

 117. Į dalykų ugdymo turinį integruotos šios programos: Alkoholio, tabako ir kitų psichiką veikiančių medžiagų vartojimo prevencijos programa, Sveikatos ir lytiškumo ugdymo bei rengimo šeimai bendroji programa, Žmogaus saugos bendroji programa, Ugdymo karjerai programa, Etninės kultūros bendroji programa (žr. skyrių „Mokyklos ugdymo turinio formavimas ir įgyvendinimas“).

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

118. Mokykla, rengdama ir įgyvendindama mokyklos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.

119. Ugdymo procese vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

120. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis bei atsižvelgia į:

120.1. mokinio mokymosi ir švietimo pagalbos poreikius;

120.2. formaliojo švietimo programą;

120.3. mokymosi formą ir mokymo proceso organizavimo būdą;

120.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

121. Pradinio ugdymo individualizuotos ir pagrindinio ugdymo individualizuotos programos bei socialinių įgūdžių ugdymo programos įgyvendinimas reglamentuojamas Bendrųjų ugdymo planų 8 priede.

122. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą, ir:

122.1. kuriam rengti bei įgyvendinimui koordinuoti paskiria koordinuojantį asmenį, (klasės vadovą, cpec .pedagogą arba soc. pedagogą), kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;

122.2. kuriam įgyvendinti sudaromi individualūs tvarkaraščiai, derantys su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

122.3. individualaus ugdymo plano formą nusistato pati mokykla, suplanuoja jų įgyvendinimo, stebėsenos ir aptarimo formas bei etapus.

123. Mokykla, rengdama individualų ugdymo planą mokiniui ir vadovaudamasi Bendrųjų ugdymo planų 78, 86, 87, 100, 108 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:

123.1. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui.

123.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

123.3. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

123.4. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

123.5. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

123.6. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai ugdyti.

124. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 78, 86, 87, 100, 108 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas.

125. 9–10 ir I–II gimnazijosklasėse iš mokinio ugdymo(si) poreikiams tenkinti skiriamų pamokų ne mažiau kaip 100 pamokų per metus turi būti skiriama mokyti individualizuotai ir diferencijuotai;

126. įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 78, 86, 87, 100, 108 punktais:

126.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokytojo padėjėją;

126.2. individualiame ugdymo plane numatomi elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

126.3. įvairiapusių raidos sutrikimų turinčiam mokiniui mokykloje yra sudarytos sąlygos nusiraminimui, poilsiui pertraukos, veiklos metu ar esant emocinio nestabilumo būklei. Mokykloje įrengtas sensorinis kambarys.

126.4. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;

126.5. atsižvelgiant į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdiniu, garsiniu ir kt.) ir mokinys įtraukiamas į veiklas pagal jo pomėgius, naudojamos vizualinės užuominos ugdymo procese ir jo mokymosi vietoje, pasirinktos individualiame ugdymo plane numatytos mokymosi pasiekimų vertinimo ir individualios pažangos stebėjimo formos;

126.6. sudarant tvarkaraščius individualiam ugdymo planui įgyvendinti yra užtikrintos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

126.7. mokykloje taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

127. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

128. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.

129. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

 130. Mokykla užtikrina mokiniui švietimo pagalbą.

 131. Švietimo pagalba, ją teikiantys specialistai, tikslai ir intensyvumas mokiniui numatyti mokinio individualiame ugdymo plane.

 132 Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

 133. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

 134. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

 134.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

 134.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

 134.3. bendro ugdymo pamokose, veiklose mokiniams, turintiems specialiųjų ugdymosi poreikių, padeda mokytojo padėjėjos.

**VII SKYRIUS**

 **BAIGIAMOSIOS NUOSTATOS**

 135. Bendrųjų ugdymo planų prieduose pateikiama:

 135.1. Šiaulėnų Marcelino Šikšnio gimnazijos 2023–2024 mokslo metų neformaliojo švietimo pasiūla (1 priedas);

 135.2. Individualaus plano forma (2 priedas);

 135.3.Radviliškio r. Šiaulėnų Marcelino Šikšnio gimnazijos mokinių bendrojo ugdymo dalyko programos, dalyko kurso/kalbos mokėjimo lygio, pasirenkamojo dalyko ar pasirenkamojo dalyko, modulio keitimo tvarka. (3 priedas);

 135.4. Pradinio, pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (7 priedas);

 135.5. Socialinės-pilietinės veiklos organizavimas (9 priedas);

 --------------------------------------------------------------------------------------------------------

PRITARTA

Radviliškio r. Šiaulėnų Marcelino Šikšnio gimnazijos tarybos 2023-08-28 posėdžio nutarimu (protokolas Nr. 2)

----------------------------------------------------------------------------------------------------------------

 Priedas Nr.1

**Šiaulėnų Marcelino Šikšnio gimnazija**

**2023–2024 mokslo metų neformaliojo švietimo pasiūla**

|  |  |  |  |
| --- | --- | --- | --- |
| **Nr.** | **Būrelio pavadinimas** | **Klasės** | **Valandos** |
| 1. | Linksmoji laboratorija | 1-4 | 1 |
| 2. | Kūrybinės dirbtuvėlės | 1-4 | 1 |
| 3. | Kūrybos ir fantazijos šalyje | 1-4 | 1 |
| 4. | Sportiniai žaidimai | 1-4 | 2 |
| 5. | Kompiuterių draugai | 1-4 | 1 |
| 6. | Šokių būrelis “Dūkimėlis” | 1-4 | 2 |
| 7. | “Sveikatiados” būrelis | 5-6  | 1 |
| 8. | Būrelis “ Kito link” | 5-6 | 1 |
| 9. | Jaunieji samariečiai | 8, I-IV g | 1 |
| 10. | Etnokultūros būrelis | 7-8, I-III g | 2 |
| 11. | Instrumentinė grupė | 1-8, I-IV g | 2 |
| 12. | Vokalinė grupė „Smuiko raktelis“ | 2-4, 5-8, I-IV g | 2 |
| 13. | Rankdarbių būrelis | 5-8,I-II g | 2 |
| 14. | Sportiniai žaidimai | 6-7 | 2 |
| 15. | Krepšinis | 8, I-IV | 2 |
| 16. | Klubas “NE DZIN” | I-IV g | 2 |
|  |  |  | **Iš viso: 25 val.** |

**Priedas Nr. 2**

**ŠIAULĖNŲ MARCELINO ŠIKŠNIO GIMNAZIJOS**

**IIIg klasės mok......................................................................................................................................**

**INDIVIDUALUS UGDYMO PLANAS 2023–2024 M. M.**

|  |  |  |  |
| --- | --- | --- | --- |
| Vidurinio ugdymo dalykų grupės / dalykai  | Pamokų skaičius turiniui įgyvendinti per dvejus metus  | Pamokų skaičius klasei per vienus metus / per savaitę  | Mokinio pasirinkimas |
| III gimn. klasė (36 savaitės)  | IV gimn. klasė (34 savaitės  | III gimn. klasė (36 savaitės)  | IV gimn. klasė (34 savaitės  |
| Privalomi dalykai  |
| Lietuvių kalba ir literatūra  | 280 B\*420 A\*\*  | 144 B (4) 216 A (6)  | 136 B (4) 204 A (6)  |  |
| Matematika  | 280 B 420 A  | 144 B (4) 216 A (6)  | 136 B (4) 204 A (6)  |  |  |
| Fizinis ugdymas   | 210  | 108 (3)  | 102 (3)  |  |  |
| Privalomai pasirenkami dalykai  |
| Dorinis ugdymas  |
| Dorinis ugdymas (tikyba)  | 70  | 36 (1)  | 34 (1)  |  |  |
| Dorinis ugdymas (etika)  | 70  | 36 (1)  | 34 (1)  |  |  |
| Kalbinis ugdymas  |
| Užsienio kalba (anglų) | 210  | 108 (3)  | 102 (3)  |  |  |
| Užsienio kalba (prancūzų) | 210  | 108 (3)  | 102 (3)  |  |  |
| Užsienio kalba (vokiečių) | 210  | 108 (3)  | 102 (3)  |  |  |
| Gamtamokslinis ir technologinis ugdymas  |
| Biologija  | 210  | 108 (3)  | 102 (3)  |  |  |
| Chemija  | 210  | 108 (3)  | 102 (3)  |  |  |
| Fizika  | 210  | 108 (3)  | 102 (3)  |  |  |
| Informatika  | 210  | 108 (3)  | 102 (3)  |  |  |
| Visuomeninis ugdymas  |
| Istorija  | 210  | 108 (3)  | 102 (3)  |  |  |
| Geografija  | 210  | 108 (3)  | 102 (3)  |  |  |
| Meninis ugdymas  |
| Dailė  | 140  | 72 (2)  | 68 (2)  |  |  |
| Muzika  | 140  | 72 (2)  | 68 (2)  |  |  |
| Šokis  | 140  | 72 (2)  | 68 (2)  |  |  |
| Teatras  | 140  | 72 (2)  | 68 (2)  |  |  |
| Taikomosios technologijos  | 140  | 72 (2)  | 68 (2)  |  |  |
| Brandos darbas (...)  | 50 valandų  |  |  |
| Socialinė-pilietinė veikla  | ne mažiau kaip 70 valandų  |  |  |
| Pasirenkamieji dalykai, dalyko moduliai  |
| Laisvai pasirenkamasis dalykas:  |  |  |  |  |  |
| Užsienio kalba \*\*\*\*  | 140-210  | 72 (2) arba 108 (3)  | 68 (2) arba 102 (3)  |  |  |
| Etninė kultūra  | 70  | 36 (1)  | 34 (1)  |  |  |
| Menų istorija  | 70  | 36 (1)  | 34 (1)  |  |  |
| Nacionalini**s** saugumas ir krašto gynyba  | 70  | 36 (1)  | 34 (1)  |  |  |
| Dalyko modulis:  | 34, 36, 70, 140  | 36 (1) arba 72 (2)  | 34 (1) arba 68 (2)  |  |  |
| Planimetrija\*\*\*\*\*  | 36  | 36 (1)  | 0  |  |  |
| Duomenų tyrybos, programavimo ir saugaus elgesio pradmenys\*\*\*\*\*\*  | 70  | 36 (1)  | 34 (1)  |  |  |
| Pasiruošimas rašiniui  | 34  | 36 (1)  | 34 (1)  |  |  |
| ... (dalyko modulis) \*\*\*\*\*\*\*  | 34, 36, 70 arba 140  | 36 (1) arba 72 (2)  | 34 (1) arba 68 (2)  |  |  |
| Minimalus privalomų pamokų skaičius mokiniui per savaitę / per mokslo metus  | Po 25 pamokas III ir IV gimnazijos klasėse per savaitę; 900 – III gimnazijos klasėje, 850 – IV gimnazijos klasėje.   | –  |  |  |

Pastabos:

\* B–dalyko programos bendrasis kursas;

\*\* A  – dalyko programos išplėstinis kursas;

\*\*\*\* Kaip laisvai pasirenkamas dalykas tęsiama pagrindiniame ugdyme pradėta mokytis antroji užsienio kalba arba naujai pradėta mokytis nauja užsienio kalba;

\*\*\*\*\* matematikos dalyko privalomas modulis „Planimetrija“ III gimnazijos klasėje (36 pamokos);

\*\*\*\*\*\* informatikos modulis „Duomenų tyrybos, programavimo ir saugaus elgesio pradmenys“ (70 pamokų) privalomas, pasirinkusiems mokytis informatiką;

\*\*\*\*\*\*\*modulis gali būti pasirinktas mokytis tiek III, tiek IV gimnazijos klasėje. Modulio mokymuisi gali būti skiriama 1–2 savaitinės pamokos. Modulio trukmė III gimnazijos klasėje – 36 pamokos, IV gimnazijos klasėje – 34 pamokos. Mokinys gali pasirinkti mokytis skirtingus modulius III ir IV gimnazijos klasėje. Mokyklos mokytojų parengtą modulio programą (modulių programas) tvirtina mokyklos vadovas.

 **.............................................**

(Data)

 **..............................................................................................................**

(Parašas, vardas, pavardė)

**Priedas Nr. 3**

PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2023 m. rugpjūčio

30 d. įsakymu Nr.1-23-25

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS MOKINIŲ BENDROJO UGDYMO** **DALYKO PROGRAMOS, DALYKO KURSO/KALBOS MOKĖJIMO LYGIO, PASIRENKAMOJO DALYKO AR PASIRENKAMOJO DALYKO MODULIO KEITIMO TVARKA**

**I. BENDROSIOS NUOSTATOS**

1. Ši tvarka reglamentuoja Radviliškio r. Šiaulėnų Marcelino Šikšnio gimnazijos mokinių, besimokančių pagal vidurinio ugdymo programą, bendrojo ugdymo dalyko programos, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimo tvarką.

2. Tvarka parengta vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ ir Pagrindinio ir vidurinio ugdymo programų bendraisiais ugdymo planais

**II. BENDROJO UGDYMO** **DALYKO PROGRAMOS, DALYKO KURSO/KALBOS MOKĖJIMO LYGIO (IV g kl.), PASIRENKAMOJO DALYKO AR PASIRENKAMOJO DALYKO MODULIO KEITIMAS**

3. III gimnazijos klasių mokiniai gali keisti bendrojo ugdymo dalyko programą, dalyko kursą, pasirenkamąjį dalyką ar pasirenkamąjį dalyko modulį per visus mokslo metus ar mokslo metų pabaigoje.

4. IV gimnazijos klasių mokiniai gali keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį tik iki I pusmečio pabaigos.

5. Mokinys, norintis keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį, privalo rašyti prašymą gimnazijos direktoriui. (Prašymo forma pateikiama gimnazijos raštinėje)

6. Apie savo apsisprendimą keisti bendrojo ugdymo dalyką, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį mokinys informuoja dėstančius mokytojus iš anksto, prieš rašydamas prašymą gimnazijos direktoriui, o po to kreipiasi į direktoriaus pavaduotoją ugdymui.

7. Direktoriaus pavaduotojas ugdymui, peržiūrėjęs mokinio individualųjį ugdymo planą ir įsitikinęs, kad po pakeitimų mokiniui nesusidaro mažiau kaip 28 savaitinės pamokos IV g klasėje ir ne mažiau kaip 25 savaitinės pamokos III g klasėje, taip pat mokinys mokosi ne mažiau kaip 8 dalykų, patikrina ir įsitikina, ar yra vietos mobiliosiose grupėse, ar nesuyra jau sudarytos mobiliosios grupės, informuoja mokinį apie prašymo tenkinimą ir nurodo mokytoją, į kurį mokinys turi kreiptis dėl programų skirtumų, konsultacijų, atsiskaitymo būdų ir terminų.

8. Dalykomokytojas mokiniui nurodo tikslius programų skirtumus ir/ar supažindina su naujai pasirenkamo dalyko programa, parengia programą likviduoti skirtumus.

9. Mokinys dalyvauja naujai pasirinkto dalyko programos ar programos kurso pamokose (pakeitus individualųjį ugdymosi planą) ir savarankiškai ruošiasi įskaitos laikymui iš to dalyko, dalyko kurso/ kalbos mokėjimo lygio programos skirtumų (jeigu pereina į aukštesnįjį lygį).

10. Žemesnį kursą rinktis pageidaujančiam mokiniui įskaitos laikyti nereikia, jei jį tenkina gautasis aukštesniojo kurso įvertinimas (tai mokinys nurodo prašyme).

11. Į brandos atestatą nebaigtas dalykas arba jo kursas nerašomas.

**III. ĮSKAITŲ VYKDYMAS, INDIVIDUALAUS UGDYMO PLANO KEITIMAS**

12. Atsiskaitymai vykdomi per mėnesį pakeitus individualųjį ugdymosi planą I–ame pusmetyje ir iki ugdomosios veiklos pabaigos birželio mėnesį, nusprendus keisti individualųjį ugdymosi planą po II–o pusmečio. Konkretų laiką mokiniai derina su dalyko mokytoju, direktoriaus pavaduotoju ugdymui.

13. Suderinęs su dalyko mokytoju, direktoriaus pavaduotojas ugdymui koreguoja mokinio individualųjį ugdymo planą, derina įskaitų organizavimą.

14. Įskaitos užduotis rengia ir įskaitą vykdo mokinio pasirinktą dalyką ar dalyko kursą/kalbos mokėjimo lygį mokantis mokytojas (pas kurį mokinys mokysis po pasikeitimų).

15. Įskaita organizuojama vadovaujantis direktoriaus įsakymu. Jos laikymas fiksuojamas elektroniniame dienyne. Įskaita neorganizuojama, jei programų skirtumas yra mažesnis negu vienas mėnuo.

16. Įskaitos, laikytos pusmečiui ar mokslo metams pasibaigus, pažymys įskaitomas kaip pusmečio (arba metinis) įvertinimas.

17. Neatsiskaitęs iš dalyko (bendrojo ugdymo arba pasirenkamojo) arba pasirenkamojo dalyko modulio programos, dalyko kurso/kalbos mokėjimo lygio skirtumo per nurodytą laiką, mokinys mokosi ankstesnio dalyko ar ankstesniu dalyko kursu/kalbos mokėjimo lygiu.

18. Kiekvieno mokinio bendrojo ugdymo dalyko, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimas įforminamas direktoriaus įsakymu.

19. Nesant galimybių sudaryti mobiliosios grupės, mokiniai mokosi savarankiškai pagal Savarankiško mokymosi tvarką. Į mokinio savarankiško mokymosi krūvį įskaitomas dalyko kursui skirtas pamokų skaičius.

20. Mokiniai, atėję iš kitų mokyklų, bendrojo ugdymo dalyką, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį keisti gali pagal aukščiau išdėstytus punktus. Iš mokyklos, kurioje mokinys mokėsi anksčiau, būtina pristatyti pažymą apie visus jo individualaus ugdymo plano dalykus ir jiems skirtų valandų skaičių kiekvieniems mokslo metams.

**IV**. **BENDROJO UGDYMO** **DALYKO, PASIRENKAMOJO DALYKO AR PASIRENKAMOJO DALYKO MODULIO ATSISAKYMAS**

21. Mokinys gali atsisakyti individualaus ugdymo plano dalyko, pasirenkamojo dalyko ar pasirenkamojo dalyko modulio, nepažeisdamas vidurinio ugdymo aprašo reikalavimų (dalykų ir pamokų skaičiaus).

22. Apie apsisprendimą atsisakyti bendrojo ugdymo dalyko, pasirenkamojo dalyko ar pasirenkamojo dalyko modulio mokinys informuoja gimnazijos direktorių raštu pateikdamas prašymą.

**V. DIENYNŲ PILDYMAS**

23. Įskaitos įvertinimas įrašomas įskaitos vykdymo dieną, pamokos turinyje nurodant „Įskaita .... mokiniui”.

24. Įskaita įrašoma kaip atskira pamoka. Nurodoma įskaitos data, grafoje „Tema, klasės darbai“ užrašoma kas laiko įskaitą, už kokį kursą laikoma įskaita, nurodoma, kaip keičiamas dalyko kursas ar kalbos mokėjimo lygis. Įrašomas įskaitos įvertinimas. Šalia įskaitos įvertinimo nurodomas kursas ar kalbos mokėjimo lygis.

25. Mokiniui, atsisakius mokytis dalyką, išlaikius įskaitą už dalyko kursą/kalbos mokėjimo lygį ar atlikus kitus individualaus ugdymo plano keitimus, direktorius rašo įsakymą, su kuriuo supažindina dalyko mokytojus. Mokytojai dienynuose padaro įrašus, vadovaudamiesi dienyno pildymo paaiškinimais.

**VI. KONSULTAVIMAS, SUDARANT MOKINIO INDIVIDUALŲJĮ UGDYMO PLANĄ**

26. Individualaus ugdymo plano sudarymo klausimais II gimnazijos klasės mokinius nuolat konsultuoja direktoriaus pavaduotojas ugdymui, klasių auklėtojas, karjeros ugdymo koordinatorius, bibliotekininkas, socialinis pedagogas, dalykų mokytojai.

27. Pirminių individualių ugdymo planų sudarymo eiga:

27.1. kovo mėn. – II gimnazijos klasės mokinių supažindinimas su Vidurinio ugdymo programos aprašu, bendrojo ugdymo dalyko programos, dalyko kurso**/**kalbos mokėjimo lygio, pasirenkamojo dalyko ar pasirenkamojo dalyko modulio keitimo tvarka, konsultavimas dėl individualaus ugdymo plano sudarymo ir individualiųjų pasirinkimų projektų sudarymas;

27.2. balandžio mėn. – II gimnazijos klasės mokinių individualių pasirinkimų analizė ir korekcija;

27.3. gegužės mėn. – II gimnazijos klasės mokinių individualių ugdymo planų sudarymas (individualaus ugdymo plano forma pridedama);

27.4. birželio mėn. – III gimnazijos klasės ugdymo plano ir mobiliųjų grupių sudarymas.

28. Individualaus plano koregavimas dar gali vykti nuo rugsėjo 1 d. iki rugsėjo 10 d.

**VII.** **SUPAŽINDINIMAS SU TVARKA**

29. Klasių auklėtojai supažindina III–IV gimnazijos klasių mokinius su šia tvarka iki einamųjų mokslo metų spalio 1 d.

**VIII. BAIGIAMOSIOS NUOSTATOS**

30. Dėl nenumatytų šioje Tvarkoje atvejų, išsiaiškinęs ir įvertinęs situaciją su mokiniu, jo klasės auklėtoju bei pavaduotoju ugdymui, sprendimą priima gimnazijos direktorius.

31. Tvarka gali būti keičiama vadovaujantis Pagrindinio ir vidurinio ugdymo programų bendraisiais ugdymo planais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Priedas Nr. 4

 **PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1.Priedas reglamentuoja mokinių, besimokančiųjų pagal pradinio, pagrindinio ir vidurinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra mokyklos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–10, I–IV gimnazijos klasių mokiniams;

3.3. 30 °C ar aukštesnė – 1–10, I–IV gimnazijos klasių mokiniams.

4. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu);

4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuodama nuotoliniu mokymo būdu, mokykla:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytus sprendimus nuotoliniam mokymo procesui organizuoti, Bendrųjų ugdymo planų nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba apjungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 5

**SOCIALINĖS-PILIETINĖS VEIKLOS ORGANIZAVIMAS**

**I SKYRIUS**

**BENDROSIOS NUOSTATOS**

1.Socialinės-pilietinės veiklos įgyvendinimo poreikį lemia pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – bendrosios programos), įtvirtinančios kompetencijų ugdymą mokantis pagal pagrindinio ir vidurinio ugdymo programas. Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

2. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

3. Socialinės-pilietinės veiklos uždaviniai:

3.1. skatinti mokinių visapusišką asmenybės brandą ir dalyvavimu grįstą mokymąsi;

3.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

3.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS TURINYS**

4. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

4.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

4.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

4.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

4.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

5. Socialinei-pilietinei veiklai skirtas minimalus privalomas valandų skaičius yra numatytas Bendrųjų ugdymo planų 86, 87, 92 ir 108punktuose. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. Pagrindinio ugdymo programoje socialinei-pilietinei veiklai atlikti gali būti skiriama iki 5 ugdymo dienų, ji turi būti atlikta iki ugdymo proceso pabaigos. Vidurinio ugdymo programoje besimokantis mokinys socialinę-pilietinę veiklą gali atlikti iki mokymosi pagal vidurinio ugdymo programą pabaigos, ji gali būti vykdoma ir mokinių atostogų metu. Už socialinės-pilietinės veiklos koordinavimą atsakingas klasės vadovas (kuratorius) arba kitas mokyklos vadovopaskirtas asmuo (toliau – mokykloje paskirtas asmuo).

6. Socialinė-pilietinė veikla vykdoma cikliškai: mokinys apmąsto savo mokymosi patirtį ir priima sprendimą, į kokias socialines-pilietines veiklas norėtų įsitraukti, kaip dalyvavimas šiose veiklose padėtų jam augti ir tobulėti. Mokinys planuoja savo veiklas padedamas mokykloje paskirto asmens. Mokinys pasirengia planą pasirinktai socialinei-pilietinei veiklai įgyvendinti, atlieka nusimatytas užduotis, reguliariai apgalvoja savo atliekamos socialinės-pilietinės veiklos prasmingumą ir pridėtinę vertę sau ir mokyklos bendruomenei, visuomenei; jei reikalinga, mokinys keičia pirminį socialinės-pilietinės veiklos planą ir koreguoja nusimatytas užduotis. Pabaigęs nusimatytas socialinės-pilietinės veiklos užduotis, mokinys įsivertina savo patirtį ir fiksuoja socialinės-pilietinės veiklos įrodymus kompetencijų aplanke ar kitoje mokyklos naudojamoje elektorinėje platformoje / formoje.

**7**. Mokslo metų pradžioje mokiniai supažindinami su reikalavimais atliekant socialinę-pilietinę veiklą, mokyklos organizuojamų konsultacijų dėl socialinės-pilietinės veiklos vykdymo mokiniams grafiku ir atsiskaitymo tvarka.

8. Klasės auklėtojas individualiai ar grupėje konsultuoja mokinius dėl socialinės-pilietinės veiklos vykdymo, nuolat domisi, kaip sekasi mokiniams, o prireikus siūlo pagalbą. Auklėtojas su kiekvienu mokiniu ne mažiau nei 2 kartus per mokslo metus organizuotų individualius ugdomuosius pokalbius apie jo patirtis atliekant socialines-pilietines veiklas. Pokalbių trukmė priklauso nuo mokinių įsitraukimo, motyvacijos ir kitų mokymosi poreikių. Tam tikrais atvejais, sutarus su mokyklos mokinių savivaldos organizacija, mokiniai savo refleksiją apie atliktos socialinės-pilietinės veiklos rezultatus gali pateikti raštu, kai aprašoma, kaip mokiniams sekėsi pasiekti nusimatytų tikslų, ko mokiniai išmoko atlikdami socialinę-pilietinę veiklą, ką sužinojo naujo apie save ir savo artimiausią aplinką, projektuoti būsimą savo socialinę-pilietinę veiklą aukštesnėje klasėje.

9. Mokinių pareigos atliekant socialinę-pilietinę veiklą:

9.1. pateikti siūlymus dėl galimos socialinės-pilietinės veiklos pobūdžio ir turinio;

9.2. aptarti savo pasiūlytas veiklas ir užduotis su mokykloje paskirtu asmeniu bei atsižvelgti į teikiamus siūlymus;

9.3. atsakingai vykdyti suplanuotas užduotis;

9.4. apmąstyti savo patirtį ir prireikus koreguoti socialinės-pilietinės veiklos pobūdį, užduotis ir kt.;

9.5. kaupti savo socialinės-pilietinės veiklos įrodymus;

9.6. dalyvauti ugdomuosiuose pokalbiuose su mokykloje paskirtu asmeniu ir pateikti reikiamus įrodymus apie atliktas socialines-pilietines veiklas arba pateikti savo refleksiją ir įrodymus raštu;

9.7. kilus nenumatytoms aplinkybėms, koreguoti, perplanuoti savo socialinę-pilietinę veiklą.

10. Mokyklos vadovas:

10.1. skiria už socialinės-pilietinės veiklos organizavimą atsakingą klasės vadovą (kuratorių), ar kitą asmenį ar asmenis;

10.2. sudaro sąlygas mokykloje paskirtiems asmenims organizuoti konsultacijas ir individualius ugdomuosius pokalbius; prireikus sudaro sąlygas mokiniams naudotis mokyklos infrastruktūra atliekant socialines-pilietines veiklas.

11. Mokykloje paskirto asmens, atsakingo už socialinės-pilietinės veiklos koordinavimą, pareigos:

11.1. paaiškinti socialinės-pilietinės veiklos prasmę, reikalavimus, mokyklos prioritetus ir pateikti gerųjų socialinės-pilietinės veiklos atlikimo pavyzdžių;

11.2. padėti mokiniams pasirinkti socialines-pilietines veiklas ir suprasti, kaip jų patirtis jas atliekant prisidės prie mokinių asmeninio augimo; pateikti rekomendacinio pobūdžio socialinių- pilietinių veiklų sąrašą; padėti mokiniams pasirengti savo socialinės-pilietinės veiklos planus;

11.3. organizuoti konsultacijas, pagal galimybes stebėti, kaip mokiniams sekasi atlikti nusimatytas užduotis; pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą, atsižvelgiant į mokinių amžių ir kontekstą; jei socialinė-pilietinė veikla atliekama už mokyklos ribų, palaikyti ryšį su organizacijų atstovais, domėtis, kaip sekasi mokiniams;

11.4. teikti grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

11.5. ugdymo laikotarpio pabaigoje patikrinti, kad būtų įvykdytas minimalus socialinės- pilietinės veiklos reikalavimas, apibendrinti mokinio patirtį ugdomųjų pokalbių metu arba gavus mokinio refleksiją raštu ir vertinti mokinio įvykdytas užduotis bei refleksiją. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_